tripathysagar/odia_wiki huggingface dataset:
ଉଷ୍ମ ପ୍ରସ୍ରବଣ ଉପତ୍ୟକା  (ଇଂରାଜୀ ଭାଷାରେ , ଋଷୀୟ ଭାଷାରେ ) ଋଷ ଦେଶର କାମଚଟକା ଅଞ୍ଚଳରେ ଅବସ୍ଥିତ ଏକ ଉଷ୍ମ ପ୍ରସ୍ରବଣପୂର୍ଣ୍ଣ ଅଞ୍ଚଳ  । ଏହି ସ୍ଥାନରେ ବିଶ୍ୱର ଦ୍ୱିତୀୟ ସର୍ବାଧିକ ସଂଖ୍ୟକ ଉଷ୍ମ ପ୍ରସ୍ରବଣ ଏକତ୍ରିତ ହୋଇ ରହିଛି । ସୁଦୂର-ପୂର୍ବ ଋଷର କାମଚଟକା ଉପଦ୍ୱୀପରେ ଥିବା ଏହି ୬ କିଲୋମିଟର ଲମ୍ବ ଉପତ୍ୟକାରେ ଆଖାପାଖି ୯୦ଟି ଉଷ୍ମ ପ୍ରସ୍ରବଣ ରହିଛି । ଗେସେର୍ଣ୍ଣାୟା ନଦୀର ବାମ ତଟରେ ଏମାନଙ୍କ ମଧ୍ୟରୁ ଅଧିକାଂଶ ଉଷ୍ମ ପ୍ରସ୍ରବଣ ରହିଛି । କିଖ୍‍ପିନିଚ୍ ନାମକ ଏକ ନୂତନ ମିଶ୍ରିତ ଆଗ୍ନେୟଗିରି ଏହି ପ୍ରାକୃତିକ ପ୍ରସ୍ରବଣମାନଙ୍କ କାରଣ । ଆଗ୍ନେୟଗିରି ମୁଖରୁ ୫୦୦ ମିଟର ତଳେ ତାପମାତ୍ରା ପ୍ରାୟ ୨୫୦  ସେଲସିୟସ୍ । ଏହି ଉପତ୍ୟକା କ୍ରୋନୋତ୍ସକି ପ୍ରାକୃତିକ ଅଭୟାରଣ୍ୟର ଅଂଶବିଶେଷ । ଏହାକୁ  "କାମଚଟକା ଆଗ୍ନେୟଗିରି  ଇଂରାଜୀରେ  " ଭାବେ ବିଶ୍ୱ ଐତିହ୍ୟ ସ୍ଥଳର ମାନ୍ୟତା ମଧ୍ୟ ମିଳିଛି । ଏହି ଉପତ୍ୟକାରେ ପହଞ୍ଚିବା କଷ୍ଟସାଧ୍ୟ ଏବଂ କେବଳ ହେଲିକପ୍ଟର୍ଦ୍ୱାରା ଏଠାରେ ପହଞ୍ଚି ହୁଏ । ଇତିହାସ ୧୯୪୧ ମସିହାରେ ତାତ୍ୟାନା ଉସ୍ତିନୋଭା ନାମ୍ନୀ ଜଣେ ସ୍ଥାନୀୟ ମହିଳା ବୈଜ୍ଞାନିକ କାମଚଟକାର ଏହି ପରିବର୍ତ୍ତନଶୀଳ ଉଷ୍ମ ପ୍ରସ୍ରବଣ ସମୂହର ଆବିଷ୍କାର କରିଥିଲେ । ୧୪ ବର୍ଷ ପରେ ସେ ଖୋଜି ପାଇଥିବା ସମସ୍ତ ତଥ୍ୟ ପ୍ରକାଶ କରିଥିଲେ, କିନ୍ତୁ ୧୯୭୨ ମସିହା ପର୍ଯ୍ୟନ୍ତ ସେଠାରେ କୌଣସି ଅନୁସନ୍ଧାନମୂଳକ କାର୍ଯ୍ୟ କରାଯାଇନଥିଲା । ୧୯୭୦ ଦଶନ୍ଧିର ମଧ୍ୟ ଭାଗରେ ଏକ ସର୍ବେକ୍ଷଣ ଆରମ୍ଭ କରାଯାଇଥିଲା ଓ ୧୯୯୦ ମସିହାରେ ଏକ ସ୍ୱୟଂଚାଳିତ ନିରୀକ୍ଷଣ ବ୍ୟବସ୍ଥା ଆରମ୍ଭ କରାଗଲା । ୩୦ରୁ ଉର୍ଦ୍ଧ୍ୱ ପ୍ରସ୍ରବଣଙ୍କ ନାମକରଣ କରାଯାଇଥିଲା । ତନ୍ମଧ୍ୟରୁ ଭେଲିକାନ୍ ନାମକ ଏକ ପ୍ରଖର ପ୍ରସ୍ରବଣରୁ ବାହାରୁଥିବା ଉଷ୍ମ ଜଳ ପ୍ରାୟ ୪୦ ମିଟର୍ ଉଚ୍ଚକୁ ଉତକ୍ଷେପିତ ହେଉଥିଲା । ୧୯୮୦ ଦଶନ୍ଧିରୁ ଏହି ସ୍ଥାନକୁ ସମଗ୍ର ସୋଭିଏତ ସଂଘରେ କାମଚଟକା ଓ ସୁଦୂର ପୂର୍ବ ଋଷର ଏକ ପର୍ଯ୍ୟଟନ ଆକର୍ଷଣ ଭାବେ ପ୍ରଚାର କରାଗଲା । ୧୯୯୧ରୁ ବିଦେଶୀ ପର୍ଯ୍ୟଟକଙ୍କୁ ଏହି ଉପତ୍ୟକାକୁ ଯିବାର ଅନୁମତି ମିଳିଲା । ପ୍ରତିବର୍ଷ ପ୍ରାୟ ୩୦୦୦ ପର୍ଯ୍ୟଟକ ଏହି ଦୁର୍ଗମ୍ୟ ଉପତ୍ୟକାକୁ ଯାଇଥାନ୍ତି । ୨୦୦୭ ମସିହାର କର୍ଦ୍ଦମବନ୍ୟା ଓ ପରବର୍ତ୍ତୀ ସ୍ଥିତି ୨୦୦୭ ମସିହା ଜୁନ୍ ୩ ତାରିଖରେ ଅତଡ଼ା ଖସି ଏକ କର୍ଦ୍ଦମ ବନ୍ୟା ହେଲା ଓ ଉପତ୍ୟକାର ଦୁଇ-ତୃତୀୟାଂଶ କାଦୁଅରେ ବୁଡ଼ି ଯାଇଥିଲା । ଋଷିଆର ପ୍ରାକୃତିକ ସମ୍ବଳର ନିରୀକ୍ଷଣ ସେବା ସଂସ୍ଥାରେ କାର୍ଯ୍ୟରତ ଓଲେଗ୍ ମିତଭୋଲ୍ ଏହି ସମ୍ପର୍କରେ କହିଥିଲେ,  ଆମେ ଏକ ବିଶେଷ ପ୍ରାକୃତିକ ଘଟଣା ଦେଖୁଛେ । ଏପରି ପ୍ରାକୃତିକ ଦୁର୍ବିପାକ ପରବର୍ତ୍ତୀ ଅବସ୍ଥାରୁ ପୂର୍ବ ସ୍ଥିତିକୁ ଫେରାଇ ନେବା ଅସମ୍ଭବ ।" ବିଶ୍ୱ ଐତିହ୍ୟ ସଂସ୍ଥା ମଧ୍ୟ ଏହି ବିଷୟରେ ଗଭୀର ଚିନ୍ତା ବ୍ୟକ୍ତ କରିଥିଲା ।  "ଏକ ପ୍ରାକୃତିକ ଆଶ୍ଚର୍ଯ୍ୟ ହରାଇଥିବାରୁ ମାନବ ସମାଜ ପାଇଁ ଏହା ଏକ ଅତି ଦୁଃଖଦାୟକ ଘଟଣା"  ବୋଲି ବିଶ୍ୱ ବନ୍ୟଜୀବ କୋଷ  ର ପ୍ରବକ୍ତା ମତ ରଖିଥିଲେ । ଜୁନ୍ ୫ ତାରିଖରେ ଏକ ଉତ୍ତପ୍ତ ହ୍ରଦ ସୃଷ୍ଟି ହେଉଥିବାର ଖବର ପ୍ରକାଶ ପାଇଥିଲା । ୱାଇଲ୍‍ଡ୍ ରଷିଆ   ନାମକ ଏକ ବୃତ୍ତଚିତ୍ରର ନିର୍ମାଣ ସମୟରେ ଏହି ଦୁର୍ଘଟଣା ଘଟିଥିଲା । ତେଣୁ ଦୁର୍ଘଟଣାର ପୂର୍ବ ଓ ପରବର୍ତ୍ତୀ ଭିଡିଓ ଚିତ୍ର ଏହାର ନିର୍ମାତାମାନଙ୍କ ପାଖରେ ଉପଲବ୍ଧ ଥିଲା । ଏହି ପ୍ରାକୃତିକ ଘଟଣା ଯୋଗୁଁ ଘଟିଥିବା ପରିବର୍ତ୍ତନ କେତେ ସ୍ଥାୟୀ ତାହା ନିର୍ଣ୍ଣୟ କରାଯାଇ ପାରିନାହିଁ । ଆକଳନ କରାଯାଇଥିବା କ୍ଷତିରୁ ଏହା କମ୍ ମଧ୍ୟ ହୋଇପାରେ । ୨୦୦୭ ମସିହା ଜୁନ୍ ୯ ତାରିଖ ବେଳକୁ ପ୍ରବାହିତ ଜଳ ସ୍ତର ହ୍ରାସ ପାଇ ଯାଇଥିବାରୁ କିଛି ଭୂତଳ ଓ ଜଳମଗ୍ନ ଦୃଷ୍ଟିକୁ ଦେଖାଗଲା । ଭେଲିକାନ୍ ମହୋଷ୍ମ ପ୍ରସ୍ରବଣ ଏହି କାଦୁଅ ବନ୍ୟା ଯୋଗୁଁ ବୁଡ଼ି ଯାଇନାହିଁ ଏବଂ ଏବେ ମଧ୍ୟ ସକ୍ରିୟ ରହିଛି ।
କାର୍ସିନଏଡ ସିଣ୍ଡ୍ରୋମ ହେଉଛି ଏକ ଲକ୍ଷଣର ଏକ ଗୋଷ୍ଠୀ ଯାହା ନିଉରୋଏଣ୍ଡୋକ୍ରାଇନ ଅର୍ବୁଦମାନଙ୍କରୁ ନିର୍ଗତ ପଦାର୍ଥର ଫଳ ସ୍ୱରୂପ ଘଟିଥାଏ  ଏହାର ଲକ୍ଷଣ: ମୁହଁ ଲାଲ ଦେଖାଯାଏ, ତରଳ ଝାଡ଼ା, ଶ୍ୱାସକ୍ରିୟା ସମୟରେ ସଁ ସଁ ଶବ୍ଦ ହେବା, ଯନ୍ତ୍ରଣା, ମାଂସପେଶୀ ନଷ୍ଟ ଏବଂ ଥକାପଣ ଅନ୍ତର୍ଭୁକ୍ତ କରିପାରେ  ରୋଗ ଜଟିଳ ହେଲେ ନିମ୍ନ ରକ୍ତଚାପ, ନିଆସିନ ଅଭାବ ଏବଂ କପାଟିକା ହୃଦ୍‌ରୋଗରେ ସାଧାରଣତଃ ଟାଇକସପିଡ ଅଭାବ ହୋଇପାରେ । ନ୍ୟୁରୋଏଣ୍ଡୋକ୍ରାଇନ୍ ଟ୍ୟୁମର୍ ଥିବା ପ୍ରାୟ ୧୦% ଲୋକଙ୍କଠାରେ ଏହା ଦେଖାଯାଏ  ସାଧାରଣତଃ ଏଗୁଡ଼ିକ ହେଉଛି ଅର୍ବୁଦ ଯାହା ମଧ୍ୟ ଖାଦ୍ୟନଳୀରେ ଜଡ଼ିତ ହୋଇ ଯକୃତକୁ ବ୍ୟାପିଥାଏ  ଖାଦ୍ୟ, ମଦ୍ୟପାନ କିମ୍ବା ଚାପଦ୍ୱାରା ଏହି ରୋଗ ଟ୍ରିଗର ହୋଇପାରେ। ଏହାର କାର୍ଯ୍ୟବିଧିରେ ସେରୋଟୋନିନ, ହିଷ୍ଟାମିନ, ଟାକିକାଇନିନ, କାଲିକ୍ରେନ ଓ ପ୍ରାଷ୍ଟାଗ୍ଲାଣ୍ଡିନ ଭଳି ପଦାର୍ଥ ଜଡ଼ିତ ଥାଆନ୍ତି  ଏହାକୁ ପାରାନିଓପ୍ଲାଷ୍ଟିକ ସିଣ୍ଡ୍ରୋମ ଭାବରେ ଶ୍ରେଣୀଭୁକ୍ତ କରାଯାଇଛି। ରୋଗ ନିର୍ଣ୍ଣୟ ସାଧାରଣତଃ ୨୪ ଘଣ୍ଟା ପରିସ୍ରା ୫-ଏଚଆଇଏଏ ପରୀକ୍ଷା ଓ ମେଡିକାଲ ଇମେଜିଙ୍ଗଦ୍ୱାରା ହୋଇଥାଏ  ଏହାର ଚିକିତ୍ସାରେ ଓକ୍ଟ୍ରିଓଟାଇଡ, ଲାନରିଓଟାଇଡ, ଅସ୍ତ୍ରୋପଚାର ଏବଂ କେମୋଥେରାପି ଦିଆଯାଏ । କାର୍ସିନଏଡ ସିଣ୍ଡ୍ରୋମ ବିରଳ ଅଟେ । ବର୍ଷକୁ ପ୍ରାୟ ଏକ ନିୟୁତ ଲୋକରେ ୫ ଜଣ ପ୍ରଭାବିତ ହୁଅନ୍ତି। ପ୍ରାୟ ୫୫ରୁ ୬୦ ବର୍ଷ ବୟସରେ ଏହି ରୋଗ ହୁଏ । ପୁରୁଷ ଏବଂ ମହିଳା ପ୍ରାୟ ସମାନ ଭାବରେ ପ୍ରଭାବିତ ହୁଅନ୍ତି
ଫିରୋଜ ଏଡୁଲଜୀ ପାଳିଆ  (ଜନ୍ମ 5 ସେପ୍ଟେମ୍ବର 1905 - 9 ସେପ୍ଟେମ୍ବର 1981 ) ଜଣେ ପୁରାତନ ଭାରତୀୟ କ୍ରିକେଟର  । ଭାରତ ଖେଳିଥିବା ସର୍ବ ପ୍ରଥମ ଟେଷ୍ଟ ମେଚରେ ଫିରୋଜ ଲର୍ଡ ପଡିଆରେ ଖେଳିଥିଲେ । ସେ ଫିଲଡିଙ୍ଗ କଳା ବେଳେ ଆହତ ହେଇଥିଲେ । କିନ୍ତୁ ତାହା ସତ୍ତ୍ୱେ ସେ ଶେଷ ୱିକେଟ ପାଇଁ ବାଟିଙ୍ଗ କରିବାକୁ ଆସିଥିଲେ । ସେ ପୁନର୍ବାର 1936ର ଭାରତୀୟ ଦଳର ଇଂଲଣ୍ଡ ଗସ୍ତରେ ଯାଇଥିଲେ ଓ ଲୋର୍ଡଠାରେ ଖେଳିଥିଲେ । ଘରେଇ ରଣଜୀ ଟ୍ରଫିରେ ସେ ଇଉନାଇଟେଡ ପ୍ରଭିନ୍ସ ତରଫରୁ ଖେଳିଥିଲେ । ତାଙ୍କର ସର୍ବୋଚ ସ୍କୋର 216 ରହିଥିଲା , ଯାହା ସେ ମହାରାଷ୍ଟ୍ର ବିରୁଦ୍ଧରେ 1939 -40 ରଣଜୀ ମେଚରେ କରିଥିଲେ । କିନ୍ତୁ ତାଙ୍କ ଦଳ ହଋ ଯାଇଥିଲା । ସେ ସ୍ପିନ ବୋଲିଂ ମଧ୍ୟ କରିପାରୁଥିଲେ । କିଛି କାଳ ବିଜୟନଗରମର ମହାରାଜା କୁମାରଙ୍କ ପାଇଁ କାର୍ଯ୍ୟ କଳା ପରେ ସେ କାଷ୍ଠ ଓ କାଷ୍ଠ ସାମଗ୍ରୀ ବ୍ୟବସାୟ ବାଙ୍ଗାଲୋର ସହରରେ କରୁଥିଲେ ।
ଶ୍ୟାମସୁନ୍ଦର ମହାପାତ୍ର  (୨୫ ଜାନୁଆରୀ ୧୯୨୯ - ୨୨ ଅପ୍ରେଲ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ଏବଂ ଭାରତୀୟ ସମ୍ବିଧାନର ତଳ ସଦନ ଲୋକ ସଭାରେ ସାଂସଦ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ୫ମ ଓଡ଼ିଶା ବିଧାନ ସଭାକୁ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ଏବଂ ପରେ ୫ମ ଲୋକ ସଭାକୁ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଶ୍ୟାମସୁନ୍ଦର ମହାପାତ୍ର ୧୯୨୯ ମସିହାର ଜାନୁଆରୀ ମାସ ୨୫ ତାରିଖ ଦିନ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନରେନ୍ଦ୍ର ନାଥ ମହାପାତ୍ର । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର । ତାଙ୍କ ପତ୍ନୀଙ୍କ ନାମ ରାଧା ଦେବୀ ମହାପାତ୍ର । ତାଙ୍କର ୨ ପୁଅ ଓ ଗୋଟିଏ ଝିଅ ଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ଶ୍ୟାମସୁନ୍ଦର ୧୯୪୨ ମସିହାର ଭାରତ ଛାଡ଼ ଆନ୍ଦୋଳନରେ ଯୋଗ ଦେଇଥିଲେ ଏବଂ ଏହାପରେ ୧୯୪୨ ମସିହାରୁ ୧୯୪୯ ମସିହାଯାଏଁ ବିଭିନ୍ନ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ସେ ସକ୍ରିୟ ଥିଲେ । ସ୍ୱାଧୀନତା ସଂଗ୍ରାମ ଆନ୍ଦୋଳନ ସମୟରେ ସେ ୧୯୪୬ ମସିହାରେ ଗିରଫ ହୋଇଥିଲା । ରାଜନୈତିକ ଜୀବନ ଶ୍ୟାମସୁନ୍ଦର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭା, ରାଜ୍ୟ ସଭା ଏବଂ ଲୋକ ସଭାର ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏଥିସହିତ ସେ ୫ମ ଲୋକ ସଭାରେ ମଧ୍ୟ ସାଂସଦ ଭାବରେ କାର୍ଯ୍ୟ କରିଥିଲେ । ଜୁଲାଇ ୧୯୮୦ରେ ଶ୍ୟାମସୁନ୍ଦର ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ଶ୍ୟାମସୁନ୍ଦର ୨୦୦୬ ମସିହାର ଅପ୍ରେଲ ମାସ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ମହମ୍ମଦ ଖାଁ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲେଶ୍ୱର ତ‌ଥା ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମହମ୍ମଦ ଖାଁ ମୁସଲିମ୍‍ ଲିଗ୍‍ର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଆକିଲୋବ୍ୟାଟର   : ;;  "  ' /   ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
କରୁଣାକର ସେଠୀ ଜଣେ ଭାରତୀୟ ଓଡ଼ିଆ ଗାୟକ । ସେ ‍ଓଡ଼ିଆ ଚଳଚ୍ଚିତ୍ରରେ ପ୍ରଚ୍ଛଦପଟ ଗୀତ ସହ ଲଘୁସଂଗୀତ, ଭଜନ, ଆକାଶବାଣୀ, ଦୂରଦର୍ଶନରେ ଜଣେ କଣ୍ଠଦାନ କରିଛନ୍ତି । ଜୀବନୀ କରୁଣାକରଙ୍କ ଜନ୍ମନାମ କରୁଣାକର ସେଠୀ । ସେ ଓଡ଼ିଶାର ଜଗତସିଂହପୁର ଜିଲ୍ଲାସ୍ଥିତ କୁଜଙ୍ଗଠାରେ ଜନ୍ମଗ୍ରହଣ କରିଥିଲେ । ତାଙ୍କର ପ୍ରାରମ୍ଭିକ ଜୀବନ ତାଙ୍କ ନିଜ ଗ୍ରାମରେ ବିତିଥିଲା । ପରେ ସେ କଟକର ରେଭେନ୍ସା ବିଶ୍ୱବିଦ୍ୟାଳୟରେ ଉଚ୍ଚଶିକ୍ଷା ଲାଭ କରିଥିଲେ । ସେ କଟକରେ ତାଙ୍କର ସଂଗୀତ ବୃତ୍ତି ଆରମ୍ଭ କରିଥିଲେ । ଲୋକପ୍ରିୟ ଗୀତ କରୁଣାକର ଗାଇଥିବା ଲୋକପ୍ରିୟ ଗୀତ: ହାଏ ହାଏ ଲୋ ମୋର ଫୁଲେଇ ରାଣୀ- ଫୁଲେଇ ରାଣୀ ତାଳଫଟକା- ତାଳଫଟକା ଲହରୀରେ ଲହରୀରେ ଲହରୀ- ଜାଇଫୁଲ ସେଇ ଶୀତ ସକାଳ.... ଚାଲ୍ ଗାଁକୁ ଜିବା ଫେରି- ଖାସ୍ ତମ ପାଇଁ ଦେ ବୋଳିଦେ - ଆ ଜହ୍ନରେ ଲେଖିବା ନାଁ କାଚର କବାଟ ଦେଇ ମୁହଁ ସିନା ଦେଖାଜାଏ- ଶତୃସଂହାର ଛାମୁ ଜାହା ଦେଲେ ହରସେ ବାଟ ଭୁଲ୍ ଥିଲା ବୋଲି ଜାଣିଲି ସେଦିନ ଖୁସି ଲୋ ଖୁସି- ଡନ୍ କେତେ ମୁଁ ପାପ ଫଳର ଚାଖିଚି ସୁଆଦ ନିଆଁଲଗା ପ୍ରେମ ନାତିଆରେ ନାତିଆ ବ୍ୟାଡ ଗ୍ୟାଲ୍ ଜୀବନ ତ କିଛି ନୁହଁ - ଶତୃସଂହାର ଭୋର ହେଲେ ସମୟତ କେବେ ଫେରି ଚାହେଁନା- ଅନାମିକା ନାୟିକା ହେ ଚକ୍ରଧର ତୁ ଗଲୁ ମତେ ଭୁଲି- କବାଟ ଖୋଲ ରାତିର ଫୁଲକୁ ପଚାରି ବୁଝନା- ଆଉ କେତେଦିନ ସେଇ ମୋର ପ୍ରେମିକା- ପ୍ରେମିକା ଶରଣ ଦେ କି ମରଣ ଦେ ତୁମେ ମୋର ସକାଳ ବିଭୁତି ସାଇ ତୁମ ଶରଣ ଗଙ୍ଗାରେ ପାହାଡ ଘାଟି ସିମାରେ ଛୁଟେ ବନ୍ଦେ ମାତରମ୍ ହୋ ଗେଇହେ ପିର୍ ପରବତ୍ ତେଲର ଶିଶି ଭାଙ୍ଗିଦେଲି ବୋଲି ତୁମ ଦୀପରମାନେ କିଛି ନାହିଁ ଏ ଅନ୍ଧର- ଆହେ ଚକାଡୋଳା ଏଇନେ ଏଇନେ ......ରାମ୍ ନାମ୍ ସତ୍ୟ ହେ- ଆହେ ଚକାଡୋଳା ସହିଲି ବୋଲି.....ଆହେ ଚାକାଡୋଳା ମାୟା ଗୋଲାପି ଏ ବାଟ ପ୍ରେମର.... ବୋଉ ଆଜିବି ଶ୍ରାବଣକୁ ଆଖି ବୁଜି ଆଖିତୁ ଖୋଲିବୁ ଲୋ ବଗିଚାକୁ ତତୋର ଫଗୁଣ ଆସିଛି ବାଟ ଭୁଲ୍ ଥିଲା ବୋଲି... ଚେହେରା ବଜଳେ- ତମ ବାଟ ରହିଚି ଚାହିଁ ଏ କେଉଁ ସହର - ପୁଣିଥରେ ଏଇ ସହରର ରାଜ ପଥ ଧାରେ - ଜହ୍ନରାତି ଏଇ ସହରର ଅନ୍ଧ ଗଳିରେ ତମକୁ ଭେଟିଲି ଚିତ୍ରଲେଖା ଏମିତି ରାତି- ପୁଣିଥରେ କଥା ଥିଲା ଅାମ ମହୁ ମହୁ ସେ ସମୟ ଚାହୁଁ ଚାହୁଁ ବତିଗଲା ମୁଁ ହେବି ପବନ ସିମା ହିନ ଦରିଆ- ପୁଣିଥରେ ଏତେ ବଡ଼ ଦୁନିଆ ଢାଳିଦିଆ ସାରା ଧରଣୀରେ ଆଜି- ପୁଣିଥରେ ଘୋଡେଇ ଦେ ମା ପଣତ ହେ ମା ତତେ ପ୍ରଣାମ- ବୋଉ ଜଗତରେ ପରା ଝୁଣ୍ଟିବା ଲୋକକୁ ମାଟିରୁ ଉଠେଇ ମହାବାହୁ ମନ ଚଗଲାରେ ମୋ ଦୁନିଆ ଲୋ ବୋଉ- ବୋଉ ମୁଁ କେବେ କହିପାରେ ନା- ବୋଉ ରୁଚୁ ନରୁଚୁ ଖା ପିତା ସବୁ ଅଭିନୟ ତତେ ସଖା ବୋଲି ମୋ ପୁଅ ଜଗନ୍ନାଥ ଟୋପାଏ ଚନ୍ଦନ- ନିମଦାରୁ ଆହୁରି ଅନେକ ଚଳଚ୍ଚିତ୍ର ଓ କ୍ୟାସେଟ୍ରେ ସେ କଣ୍ଠ ଦାନ କରିଛନ୍ତି ଓ ଅନେକ ଲୋକପ୍ରିୟ ଗୀତର ଅଧିକାରୀ କରୁଣାକର ।
ଇଲିୟାନା ଡି ' କ୍ରୁଜ  (ଜନ୍ମ ୧ ନଭେମ୍ବର ୧୯୮୭) ଜଣେ ଭାରତୀୟ ଅଭିନେତ୍ରୀ ଯିଏକି, ମୂଖ୍ୟତଃ ତେଲୁଗୁ ଚ୍ଚଳଚ୍ଚିତ୍ରରେ ଅଭିନୟ କରନ୍ତି । ସେ ନିଜ ଭବିଷ୍ୟତ ମଡେଲିଂରୁ ଆରମ୍ଭ କରିଥିଲେ ଏବଂ ୨୦୦୬ ମସିହାରେ ସେ ବାୟ ବି ଏସ୍ ଚୌଧୁରୀଙ୍କ ଦେବଦାସୁରୁ ନିଜ ଚ୍ଚଳଚ୍ଚିତ୍ର ଭବିଷ୍ୟତ ଆରମ୍ଭ କରିଥିଲେ। ଏହାପରେ ସେ ପୋକ୍କିରୀ (୨୦୦୬), ଜଲସା (୨୦୦୮) ଓ କିକ୍ରେ ଅଭିନୟ କରି ବ୍ୟବସାୟିକ ସଫଳତା ପାଇଥିଲେ । ପରେ ସେ ନିଜକୁ ତେଲୁଗୁ ସିନେମାର ଅଗ୍ରଣୀ ଅଭିନେତ୍ରୀ ରୂପେ ପ୍ରମାଣିତ କରିଥିଲେ।କେଡି ଚ୍ଚଳଚ୍ଚିତ୍ରରେ ଅଭିନୟ କରି ସେ ତାମିଲ ଚ୍ଚଳଚ୍ଚିତ୍ରରେ ପାଦ ଦେଇଥିଲେ। ପ୍ରାଥମିକ ଜୀବନ ଇଲିୟାନାଙ୍କ ଜନ୍ମ ମୁମ୍ବାଇର ମହାରାଷ୍ଟ୍ରରେ ହୋଇଥିଲା,ସେ ତାଙ୍କ ପିତାମାତାଙ୍କ ଦ୍ୱିତୀୟ ସନ୍ତାନ ଅଟନ୍ତି। ତାଙ୍କ ପିତା ଗୋଆର ଜଣେ କୈଥୋଲିକ୍ ଓ ମାତା ଇସାଇ ଅଟନ୍ତି ଯିଏକି ଇସ୍ଲାମ୍ ଦୀକ୍ଷିତ ଅଟନ୍ତି। ତାଙ୍କର ତିନୋଟି ଭାଇ ଭଉଣୀ ଅଛନ୍ତି। ଧର୍ମରେ ବଡ଼ ଭଉଣୀଙ୍କ ନାମ ଫରାହ, ଛୋଟ ଭାଇଙ୍କ ନାମ ରିସ୍ ଓ ଛୋଟ ଭଉଣୀଙ୍କ ନାମ ଏରିନ୍ ଅଟେ। ତାଙ୍କର ପ୍ରଥମ ନାମ ଗ୍ରୀକ୍ ପୁରାଣରୁ ଆନୀତ। ପିଲାବେଳେ ସେ କିଛି ବର୍ଷ ଗୋଆରେ ରହୁଥିଲେ।
ଲଡୁଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ମନୋଜ ମହାନ୍ତି ଜଣେ ଓଡ଼ିଆ ଗୀତିକବି, ଯିଏକି ଆକାଶବାଣୀ ଓ ଦୂରଦର୍ଶନର ଜଣେ ସ୍ୱୀକୃତିପ୍ରାପ୍ତ ଗୀତିକାର । ସେ ଓଡ଼ିଆ ଭାଷାରେ ଦଶରୁ ଉଦ୍ଧ୍ୱ ଗୀତିକବିତା ପୁସ୍ତକ ରଚନା କରିଛନ୍ତି । ୨୦୧୫ ମସିହାରେ ତାଙ୍କୁ ତାଙ୍କର ଗୀତିକବିତା ପ୍ରତି ପଲକରେ ତୁମେ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ସଙ୍ଗରୁର ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ସଙ୍ଗ୍ରୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସଙ୍ଗରୁର ୩୦.୨୪୬୧ ଉତ୍ତର ଅକ୍ଷାଂଶ ଓ ୭୫.୮୪୬୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସଙ୍ଗରୁର ସହରର ମୋଟ ଜନସଂଖ୍ୟା ୨୮୦୦୭ ଅଟେ । ସେଥି ମଧ୍ୟରୁ ୫୩.୩୭% ଜଣ ପରୁଷ ହୋଇଥିବା ବେଳେ ୪୬.୬୩% ଜଣ ନାରୀ ଅଟନ୍ତି । ସଙ୍ଗରୁରର ସାକ୍ଷରତା ହାର ୭୦.୩୯% ଅଟେ । ଏହା ଜାତୀୟ ହାରଠାରୁ -୫.୫୫% ପ୍ରତିଶତ କମ ଅଟେ । ସେଥିରୁ ୩୯.୬୩% ପ୍ରତିଶତ ପୁରୁଷ ଓ ୩୦.୭୬% ନାରୀ ଅଟନ୍ତି । ୧୧.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ସଙ୍ଗରୁରର ସରକାରୀ ଭାଷା ଅଟେ ।
ବାଞ୍ଛାନିଧି ମହାନ୍ତି  ୨୦ ଅପ୍ରେଲ ୧୮୯୭   ୧୯ ଅପ୍ରେଲ ୧୯୩୮  ଜଣେ ସ୍ୱାଧୀନତା ସଂଗ୍ରାମୀ ଏବଂ କବି ଥିଲେ । ତାଙ୍କ ଜୀବନର ଦୁଇଟି ଲକ୍ଷ୍ୟ ଥିଲା; ପ୍ରଥମଟି ହେଲା ସ୍ୱତନ୍ତ୍ର ଉତ୍କଳ ପ୍ରଦେଶ ଗଠନ ଓ ଦ୍ୱିତୀୟଟି ହେଲା ସାମ୍ରାଜ୍ୟବାଦୀ ଫିରିଙ୍ଗି ଶାସନର ଅବସାନ । ସେ ସ୍ୱାଧୀନତା ଆନ୍ଦୋଳନ ପାଇଁ ଅନେକ ଦେଶାତ୍ମ‌ବୋଧକ ଗୀତ ରଚନା କରି ନିଜେ ଗାନ କରିଥିଲେ, ଫଳରେ ଆଖପାଖରେ ଲୋକମାନେ ତାଙ୍କ ଗୀତ, କବିତା ଆଦିଦ୍ୱାରା ଆକୃଷ୍ଟ ହୋଇ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ଅସହଯୋଗ ଆନ୍ଦୋଳନ ସମୟରେ ତାଙ୍କର ସଙ୍ଗୀତ କଂଗ୍ରେସ ଭାବ ପ୍ରଚାର କରିବାରେ ବହୁତ ସାହାଯ୍ୟ କରିଥିଲା । ତାଙ୍କ ରଚିତ ଦୁଃଖିନୀ କନିକା ଗୀତଟି ଜନାଦୃତ । ସେ ଜାତୀୟତାଭରା ଗୀତ ଗାଇ ଗାଇ ଗାଁ ଗାଁରେ ବୁଲୁଥିବାରୁ ତାଙ୍କୁ ଜାତୀୟ କବି ବୋଲି ପରିଚୟ ମିଳିଥିଲା । ସାଙ୍ଗେ ସାଙ୍ଗେ ଗୀତ ଲେଖି ବାଟେଘାଟେ ଗାଉଥିଲେ ବୋଲି ତାଙ୍କୁ ମଧ୍ୟ ଚାରଣ କବି କୁହାଯାଉଥିଲା । ସଂକ୍ଷୀପ୍ତ ଜୀବନ ବାଲ୍ୟକାଳ ବାଞ୍ଛାନିଧି ମହାନ୍ତି ୨୦ ଅପ୍ରେଲ ୧୮୯୭ରେ ଭଦ୍ରକ ଜିଲ୍ଲାର ବାସୁଦେବପୁର ବ୍ଲକ ଅନ୍ତର୍ଗତ ଇରମଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଚିନ୍ତାମଣି ମହାନ୍ତି । ସ୍ୱାଧୀନତା ସଂଗ୍ରାମରେ ଯୋଗଦାନ ଯୁବାବସ୍ଥାରେ ବାଞ୍ଛାନିଧି ମଧ୍ୟ ଭାରତ ଭୂଇଁକୁ ଏକ ସ୍ୱାଧୀନ ଦେଶ ଭାବରେ ଦେଖିବାକୁ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ ଏବଂ ବିଭିନ୍ନ ସଭା ସମିତିଗୁଡ଼ିକରେ ଯୋଗଦେବା ଆରମ୍ଭ କରିଥିଲେ । ଗାଁ ମାଟିର ଦୀନଦରିଦ୍ର ରୂପକୁ ଦେଖାଇ ସେ ଏଥିପାଇଁ ଫିରିଙ୍ଗ ସରକାର‌କୁ ଦାୟୀ କରୁଥିଲେ । ଲୋକଙ୍କ ଦୁଃଖଦୁର୍ଦ୍ଦଶା ନିଜେ ହାଡ଼େ ହାଡ଼େ ଅନୁଭବ କରିଥିଲେ ଆ‌ଉ ତାକୁ ଅତି ଆନ୍ତରିକତାର ସ‌ହିତ ତାଙ୍କ କବିତାରେ ପ୍ରକାଶ କରିଥିଲେ । ଆମ ସମାଜରେ ଯେତେ ଦୋଷତ୍ରୁଟି ରହିଥିଲା, ତାକୁ ସେ ଗୋଟି ଗୋଟି କରି ଲୋକ‌ଙ୍କୁ ଦେଖାଉଥିଲେ । ମନ‌କୁ ଛୁଇଁଲା ଭଳି ଆଞ୍ଚଳିକ ଭାଷାରେ ସେ ଦୁଃଖଦରଦ ଭରା ଭାବ ଫୁଟାଇ ଲୋକମାନଙ୍କୁ ବୁଝାଉଥିଲେ । ଜାତିଭେଦ, ମହାଜନି ଅତ୍ୟାଚାର, ସ୍ତ୍ରୀଜାତି ପ୍ରତି ଅବ‌ହେଳା କୌଣସିଟି ତାଙ୍କ କବିତାରୁ ବାଦ ଯାଇ ନ ଥିଲା । ସେଥିପାଇଁ ସେ ନିଜେ ଗୋଟିଏ ଥିଏଟର୍ ଦଳ ଗଢ଼ିଥିଲେ ଏବଂ ଜାଗା ଜାଗା ବୁଲି ନାଟକ ତ‌ଥା ଗୀତିନାଟ୍ୟ ପରିବେଷଣ କରୁଥିଲେ । ପାଲା, ଯାତ୍ରା, ଦାସକାଠିଆ ଦଳ ତାଙ୍କଠାରୁ ଏହି କବିତାମାନ ନେଇ ଗାଁମାନଙ୍କରେ ବୋଲୁଥିଲେ । ଫଳରେ ତାଙ୍କର କବିତାର ପ୍ରଭାବ ସମଗ୍ର ଅଞ୍ଚଳରେ ପଡ଼ିଥିଲା ଏବଂ ଅଧିକରୁ ଅଧିକ ଲୋକ ସ୍ୱେଚ୍ଛାରେ ସ୍ୱାଧୀନତା ସଂଗ୍ରାମରେ ଯୋଗଦାନ କରିବା ଆରମ୍ଭ କରିଥିଲେ । ସେ ଲବଣ ସତ୍ୟାଗ୍ରହରେ ଯୋଗଦାନ କରି କାରାବରଣ କରିଥିଲେ ।. କତିପୟ ରଚନା ଗାଅ ସ୍ୱାଧୀନ ଭାରତ, ସ୍ୱାଧୀନ ଭାରତ ସ୍ୱାଧୀନ ସ୍ୱାଧୀନ ସ୍ୱାଧୀନରେ ଗାଏ ସାଗର ଭୂଜର ଅମ୍ବର ଚୁମ୍ବିତ ଭାଲ ହିମାଚଳ ଗିରିବର କମ୍ପିତ ସ୍ୱାଧୀନ ସ୍ୱାଧୀନ ସ୍ୱାଧୀନରେ ଧନ୍ୟ ଧନ୍ୟ ତୁହି ତିନି ରଙ୍ଗିଆରେ, ଧରିଛୁ ଅଙ୍ଗରେ ମୁଖ ସାଙ୍ଗିଆରେ ଚରଖା ଦରିଦ୍ର-ସେବା ଅବତାର ବକ୍ଷରେ ସେ ଚିହ୍ନ ନମୁଛି ମୁହିଁରେ ୧୯୩୬ରେ ସ୍ୱତନ୍ତ୍ର ଉତ୍କଳ ପ୍ରଦେଶ ଗଠିତ ହେଲେ ମଧ୍ୟ ବିହାର, ବଙ୍ଗଳା, ମଧ୍ୟପ୍ରଦେଶ ଓ ମାଡ୍ରାସ ପ୍ରେସିଡେନ୍ସିରୁ ଅନେକ ଅଞ୍ଚଳ ବିଚ୍ଛିନ୍ନ ହୋଇ ରହିଗଲା। ବ୍ୟଥିତ ହୃଦୟରେ ସେ ରଚନା କରିଥିଲେ : କି ହେବ ମୁଣ୍ଡକଟା ବେଶକୁ ଘେନି ମୁଣ୍ଡକଟା ଗୋଡ଼କଟା ପଙ୍ଗୁକୁ ଘେନି ମୋ ଜନନୀ କି ସୁନ୍ଦର ସିଂହଭୂମି ତା ର ଶିର ମେଦିନିପୁର ମଂଜୁଷା ପୟର ବେନି ଟିକାଲି ତା ଅଙ୍ଗଟେକା ସମ୍ବର ଚାରୁ ଛିଟିକା ଫୁଲଝର ଫୁଲଝରା ସୁଷମା ବେଣୀ ୧୯୨୮ର କଲିକତା କଂଗ୍ରେସ ଅଧିବେଶନରେ ଯୋଗଦେଇ ସେ ଗାଇଥିଲେ: କହ କହ କେଉଁ ଜାତି ପାଇଛି ମୁକତି କରି ହୁରି ହାରି ଗୁହାରି କହ ପାଇଛି କେ ସୁଖ ଲିଭାଇଛି ଦୁଃଖ ମାଗି ମାଗି ପଥ ଭିକାରୀ ଖଟିଖିଆ ସାଧାରଣ ଜନତାଙ୍କର ଦୁରବସ୍ଥାକୁ ଦେଖି ସେ ଗାଇଥିଲେ: କି ହେବ ଏ ସ୍ୱରାଜ୍ୟ ଘେନି ଯେବେ ମୋର ନ ପୂରେ ପେଟ ଖଟି ଖଟି ମଲେଣି ମୂଲିଆ ଚାଷ ଜମି ଦାନା କନା ନିଅଣ୍ଟ ଅଧମାଣ ଜମି ଜଣକା, କୋରଖରେ ସେ ପୁଣି ବିକା ଗାଁରେ ସଭିଏଁ କରଜ କରନ୍ତି, ଜଣେ ଦୁଇ ଜଣ ବମ୍ବେଇ ସେଠ ମୃତ୍ୟୁ ବାଞ୍ଛାନିଧି ମହାନ୍ତି ମାତ୍ର ୪୧ ବର୍ଷ ବୟସରେ ମୃତ୍ୟୁବରଣ କରିଥିଲେ । ସେ ୧୯୩୮ ମସିହା ଏପ୍ରିଲ ୧୯ ତାରିଖରେ ମୃତ୍ୟୁବରଣ କରିଥିଲେ । ସେତେବେଳେ ବସନ୍ତ ଏକ ବଡ଼ ମହାମାରୀ ଭାବରେ ବ୍ୟାପିଥିଲା ଏବଂ ସେହି ରୋଗରେ ହିଁ ବାଞ୍ଛାନିଧିଙ୍କର ମୃତ୍ୟ ହୋଇଥିଲା ।
କୁଶୀନଗର, ବ କୁଶୀନାରା , ଭାରତୀୟ ରାଜ୍ୟ ଉତ୍ତରପ୍ରଦେଶର କୁଶୀନଗର ଜିଲ୍ଲାର ଏକ ସହର ଓ ନଗର ପଞ୍ଚାଯତ । - 28ରେ ଗୋରଖପୁରରୁ 52 କିଲୋମିଟର ଦୂରରେ ଏହା ଅବସ୍ଥିତ ।ପ୍ରସ୍ତାବିତ କୁଶୀନଗର - ସାରନାଥ ବୁଦ୍ଧହ ଏକ୍ସପ୍ରେସସ୍ୱୟ ରେଳପଥ ଏହାକୁ ରେଳ ସଂଯୋଗ ପ୍ରଦାନ କରିବା । ଏହା ଏକ ଗୁରୁତ୍ୱପୂର୍ଣ ବୌଦ୍ଧ ତୀର୍ଥ ସ୍ଥଳ । ଏଠାରେ ଗୌତମ ବୁଦ୍ଧ ତାଙ୍କର ମୃତ୍ୟୁ ପରେ ପରିନିର୍ବାଣ ଲାଭ କରିଥିଲେ ବୋଲି କୁହାଯାଏ । ଭରତ ବାହାରୁ ବୌଦ୍ଧମାନେ ଏହି ସ୍ଥାନକୁ ଜୀବନକାଳରେ ଅନ୍ତତଃ ଥରେ ଏହି ସ୍ଥାନକୁ ପରିଦର୍ଶନରେ ନିଶ୍ଚୟ ଆସିଥାନ୍ତି । ବ୍ୟୁପତ୍ତି ଏକ ତଥ୍ୟ ଅନୁସାରେ କୁଶବତୀ କୋଶଳ ରାଜ୍ୟର ରାଜଧାନୀ ଥିଲା । ଓ ରାମାୟଣର ଲିପି ଅନୁସାରେ ଏହି ନଗରକୁ ରାମାଙ୍କ ପୁତ୍ର ରାଜା କୁଶ ସ୍ଥାପନ କରିଥିଲେ । ବୌଦ୍ଧ ମତରେ କୁଶୀନଗର ରାଜା କୁଶଙ୍କ ଆଗରୁ ସ୍ଥାପିତ ହେଇଥିଲା । କୁଶ ବତୀ ନାମ କୁଶ ଜାତୀୟ ଘାସରୁ ଆସିଥିବା କୁହାଯାଏ । ଜନସଂଖ୍ୟା 2011 ଜନଗଣନା ଅନୁସାରେ କୁଶୀନଗରର ଜନସଂଖ୍ୟା 22,214 ଥିଲା , ସମୁଦାୟ ଗୃହ ସଂଖ୍ୟା 3462 ଥାଇ ପୁରୁଷ ସଂଖ୍ୟା 52% ହେଇଥିବା ବେଳେ ମହିଳା 48% ଥିଲେ । ସାକ୍ଷ୍ୟରତା ହାର 78.43 % ଯାହା ଜାତୀୟ ହାରଠାରୁ ଆଦିକ । 10 ବର୍ଷରୁ କମ ଆବାଡି 11% ରହିଥିଲେ । କୁଶୀନଗର ରେ 5.03 % ହେଇଥିବା ବେଳେ ,2.39% ଲୋକ  ଥିଲେ । ,ଇତିହାସ ପୂର୍ବତନ କୁଶବତୀ ନାମ ଥିବା ସହର ବର୍ତ୍ତମାନ କୁଶୀନଗର ନାମରେ ପରିଚିତ । ଏହା 6 ସ୍ଥ ଶତାବ୍ଦୀରେ ମଲ୍ଲ ରାଜବଂଶର ରାଜଧାନୀ ଥିଲା । ଏହା ମୌର୍ଯ୍ୟ , ଶ୍ରୁଙ୍ଗ , କୁଶାଣ ଗୁପ୍ତା ଓ ହର୍ଷ ସମ୍ଭ୍ରାଜ୍ୟର ଅଂଶ ରହିଥିଲା । 12 ଶ ଶତାବ୍ଦୀ ପର୍ଯ୍ୟନ୍ତ କୁଶୀନଗର କୁଶୀନାରା ନାମକ ରାଜବଂଶଦ୍ୱାରା ପରିଚାଳିତ ହେବା ପରେ ତାହାର ବିଲୋପ ହେଇଥିଲା । 15 ଶ ଶତାବ୍ଦୀରେ ପାଡରାଉନା ରାଜପୁତ ମଦନ ସିଂହଙ୍କଦ୍ୱାରା ଶାସିତ ହଉଥିଲା । ବ୍ରିଟିଶ ସମୟରେ 19 ଶ ଶତାବ୍ଦୀରେ ଆଲେକଜାଣ୍ଡାର କନନୀଙଘମ ନାମକ ପ୍ରତ୍ନତତ୍ତ୍ୱବିଦଙ୍କଦ୍ୱାରା ଖନନ କରାଯିବା ପରେ କୁଶୀନଗର ପୁଣି ଆଧୁନିକ କୁଶୀନଗର ଭାବରେ ପରିଚିତ ଓ ପ୍ରସିଦ୍ଧିକୁ ଆସିଲା । 1876 ମସିହାରୁ 20 ତମ ଶତାବ୍ଦୀର ପ୍ରାରମ୍ଭ ଯାଏ ବିହୀନନା ସମୟରେ ପ୍ରତ୍ନତତ୍ତ୍ୱ ଖନନ ପରେ ସ୍ତୂପ ଓ ଅନନ୍ୟ ଗୃହ ସବୁ ଅବିଷ୍କୃତ ହେଲା । 20 ତମ ଶତାବ୍ଦୀରେ ଏଇତିହାସିକ ଭୋଗେଲ ଏ ଦିଗର ଭୂ ଉଦ୍ୟମ କରି ବୌଦ୍ଧ ଭଗ୍ନାବଶେଷ ସବୁ ଉଦ୍ଧାର କରିଥିଲେ । 1903 ମସିହାରେ ବର୍ମାର ବୌଦ୍ଧ ସନ୍ଥ ଏଠାକୁ ଆସି ମହାପରିନିର୍ବାଣ ମନ୍ଦିରକୁ ରହଣି ମନ୍ଦିର ଭାବରେ ରଖିଲେ । ସ୍ୱାଧୀନତା ପରେ 1994ରେ କୁଶୀନଗର ଏକ ଜିଲ୍ଲାର ମାନ୍ୟତା ପାଇଲା । ଗୌତମ ବୁଦ୍ଧଙ୍କ ମୃତ୍ୟୁ ଓ ପରିନିର୍ବାଣ ସ୍ଥଳ 1896ରେ ୱେଦାଳ ନାମକ ହିତିହାସ ବିଷାରଦ ବୁଦ୍ଧଙ୍କ ପରିନିର୍ବାଣ ରାମପୁରା ନାମକ ସ୍ଥାନରେ ହେଇଥିଲା ବୋଲି ମତଦେଇଥିଲେ । କିନ୍ତୁ ମହାପରିନିର୍ବାଣ ସତ୍ତ ଅନୁସାରେ ବୁଦ୍ଧ କୁଶୀନଗରକୁ ଯାତ୍ରା କରିଥିଲେ ଓ ସେଠାରେ ତାଙ୍କର ମୃତ୍ୟୁ ପରେ ସମାଧି ଦିଆ ଯାଇଥିଲା । ଆଧୁନିକ ପ୍ରତ୍ନତାତ୍ୱିକ ପ୍ରମାଣ ଅନୁସାରେ ଅଧୁନା କାଶିଆ ନାମକ ସ୍ଥାନରେ ବୁଦ୍ଧଙ୍କ ପରଲୋକ ହେଇଥିଲା । . ଅଶୋକ ଏଠାରେ ସ୍ତୂପ ଓ ତୀର୍ଥ ସ୍ଥଳର ନିର୍ମାଣ କରେଇ ଥିଲେ । ଗୁପ୍ତ ରାଜୁତି ସମୟରେ ଏହାର ପରିବର୍ଦ୍ଧନ ହେଇଥିଲା ଓ ଢଳିତ ବୁଦ୍ଧ ମୂର୍ତି ସ୍ଥାପନ ହେଇଥିଲା । 1200 ମସିହା ପରେ ଏଠାରୁ ବୌଦ୍ଧ ଧର୍ମାବଲମ୍ବୀମାନେ ମୁସଲମାନ ଆକ୍ରମଣ ଯୋଗୁ ପଳାଯନ କରିଥିଲେ । . 1900 ମସିହା ପରେ ବ୍ରିଟିଶ ପ୍ରତ୍ନତତ୍ତ୍ୱବିଦମାନେ ଏଠାରେ 1500 ବର୍ଷ ପୁରାତନ ବୌଦ୍ଧ ମୁଠି ଓ ଚିତ୍ର ଉଦ୍ଧାର କରିଥିଲେ । ସେହିଦିନରୁ ପୁଣି ଏହା ବୁଦ୍ଧ ଧର୍ମର ଏକ ମୁଖ୍ୟ ତୀର୍ଥ ଭାବେ ରହିଛି । . ଖନନ ବେଳେ ଏହି ଅଞ୍ଚଳ 3 ମ ଶତାବ୍ଦୀରେ ମଧ୍ୟ ତୀର୍ଥ ସ୍ଥଳ ଭାବେ ଥିବାର ଜଣା ଯାଏ । ଭୋଗୋଳିକ ସ୍ଥିତି କୁଶୀନଗର ଜାତୀୟ ରାଜପଥ 28ର ଗୋରଖପୁରଠାରୁ 53 କିଲୋମିଟର ଦୂରରେ 26  45  83  24  . ମଧ୍ୟରେ ଅବସ୍ଥିତ । କାଶିଆ ଆଞ୍ଚଲରେ ବିମାନ ସେବା ମଧ୍ୟ ରହିଛି ।
ଫ୍ରେମାନେଜୁମାବ, ଏକ ବେପାର ନାମ ଆଜୋଭି, ହେଉଛି ଏକ ଔଷଧ ଯାହା ଅଧକପାଳି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଅଧିକ ମୂଲ୍ୟ ହେତୁ ଏହା ଅଧିକ ପସନ୍ଦଯୋଗ୍ୟ ହୁଏନି । ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ହୁଏ ଏବଂ ଲାଲ ପଡ଼ିଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ କାଲସିଟୋନିନ ଉତ୍ପନ୍ନ ପେପ୍ଟାଇଡ୍   ପ୍ରତିରୋଧକ ଶ୍ରେଣୀର ଔଷଧ । ୨୦୧୮ ମସିହାରେ ଆମେରିକାରେ, ୨୦୧୯ରେ ୟୁରୋପରେ ଏବଂ ୨୦୨୦ରେ ବ୍ରିଟେନରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫ୍ରେମାନେଜୁମାବ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଚିକିତ୍ସା ବାବଦ ମାସକୁ ୬୨୫ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୪୫୦ ପାଉଣ୍ଡ ।
ଦଣ୍ଡପାଣି ସ୍ୱାଇଁ  (୧ ଜୁଲାଇ ୧୯୦୬ - ୭ ଅଗଷ୍ଟ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦଣ୍ଡପାଣି ୧୯୦୬ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସରଦାର ଭିକାରୀ ରଣସିଂହ ଓ ପତ୍ନୀଙ୍କ ନାମ କମଳା ଦେବୀ । ରାଜନୈତିକ ଜୀବନ ଦଣ୍ଡପାଣି ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଦଣ୍ଡପାଣି ୧୯୮୭ ମସିହାରେ ଅଗଷ୍ଟ ୭ ତାରିଖରେ ୮୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଶ୍ରୀଲତା ବଟଲିୱାଲା, ଜଣେ ସାମାଜିକ କାର୍ଯ୍ୟକର୍ତ୍ତା, ମହିଳା ଅଧିକାରର ଓକିଲ, ପଣ୍ଡିତ ତଥା ମହିଳା ସଶକ୍ତିକରଣ ଉପରେ ଅନେକ ପୁସ୍ତକର ଲେଖକ ଅଟନ୍ତି । ୧୯୮୦ ଦଶକର ମଧ୍ୟଭାଗରେ ମହିଳା ସଶକ୍ତିକରଣ ପରିଭାଷିତ ହୋଇଥିଲା, ଯାହା ବଟଲିୱାଲାଙ୍କ ଅନୁଯାୟୀ ଏକ ଶବ୍ଦ ଥିଲା ଯାହା  "କଲ୍ୟାଣ, ଉନ୍ନତି, ସମ୍ପ୍ରଦାୟର ଅଂଶଗ୍ରହଣ ଏବଂ ଦାରିଦ୍ର୍ୟ ଦୂରୀକରଣ" କୁ ସୂଚିତ କରିଥାଏ । ବଟଲିୱାଲା‌ଙ୍କ ଅନୁଯାୟୀ ମହିଳାଙ୍କ ସହ ଜଡିତ ସଶକ୍ତିକରଣ ଆଇନ ସହଜରେ ଭାରତରେ ଆଗେଇ ଯାଏ କିନ୍ତୁ ଏହାର କାର୍ଯ୍ୟକାରିତା କଠିନ ଏବଂ ଇଜିପ୍ଟର ସମାନ ପରିସ୍ଥିତି ସହିତ ତୁଳନା କରାଯାଇପାରେ । ସେ ଆହୁରି ମଧ୍ୟ ମତ ଦେଇଛନ୍ତି ଯେ ମହିଳାଙ୍କ ଗତିବିଧିକୁ ସଂଗଠିତ ତଥା ସଂଗଠିତ କରିବାରେ ପ୍ରତିକୂଳ ପ୍ରତିକ୍ରିୟା ପୂର୍ବ ସମୟ ତୁଳନାରେ ବୃଦ୍ଧି ପାଇବାରେ ଲାଗିଛି । ଜୀବନୀ ବଟଲିୱାଲା ଭାରତର ବେଙ୍ଗାଲୁରୁରେ ଜନ୍ମଗ୍ରହଣ କରିଥିଲେ। ସେ ଟାଟା ଇନଷ୍ଟିଚ୍ୟୁଟ୍ ଅଫ୍ ସୋସିଆଲ୍ ସାଇନ୍ସ, ବମ୍ବେରୁ ସାମାଜିକ କାର୍ଯ୍ୟରେ ମାଷ୍ଟର ଅଫ୍ ଆର୍ଟ   ଡିଗ୍ରୀ ହାସଲ କରିଥିଲେ । ୧୯୭୦ର ଶେଷ ଭାଗରୁ ୧୯୯୦ ଦଶକ ପର୍ଯ୍ୟନ୍ତ ସେ ଭାରତରେ ନାରୀବାଦୀ ଆନ୍ଦୋଳନକୁ ପ୍ରୋତ୍ସାହିତ କରିବା ସହିତ ମହିଳାମାନଙ୍କର ନେତୃତ୍ୱ ଗୁଣ ଗଠନ, ଲିଙ୍ଗ ସମ୍ବେଦନଶୀଳ ପ୍ରସଙ୍ଗ ଉପରେ ନଜର ଏବଂ ମୂଲ୍ୟାଙ୍କନ କରିଥିଲେ । ସେ ଚାରୋଟି ଅନୁଷ୍ଠାନ ଏବଂ ଦୁଇଟି ତୃଣମୂଳ ସ୍ତରର ନାରୀବାଦୀ ଅଭିଯାନ ପ୍ରତିଷ୍ଠା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ୧୯୯୦ ଦଶକର ମଧ୍ୟଭାଗରୁ ସେ ବେଙ୍ଗାଲୁରୁ ବାହାରେ ଅନେକ ଆନ୍ତର୍ଜାତୀୟ ଅନୁଷ୍ଠାନ ଯଥା: ଫୋର୍ଡ ଫାଉଣ୍ଡେସନ  (୧୯୯୭-୨୦୨୦) ସହିତ ଏକ ପ୍ରୋଗ୍ରାମ ଅଫିସର ଭାବରେ, ନ୍ୟୁୟର୍କ ସିଟି;  "ଟ୍ରାନ୍ସନାଲ୍ ସିଭିଲ୍ ସୋସାଇଟି, ବିଶେଷତଃ ଟ୍ରାନ୍ସନାଲ୍ ତୃଣମୂଳ ସ୍ତରର ଗତିବିଧି ଉପରେ"  ହାଉସର ସେଣ୍ଟର୍ ପାଇଁ ଅଣ-ଲାଭ ସଂଗଠନ ପାଇଁ ସିଭିଲ୍ ସୋସାଇଟି ରିସର୍ଚ୍ଚ ଫେଲୋ; ହାର୍ଭାର୍ଡ ବିଶ୍ୱବିଦ୍ୟାଳୟରେ; ଏବଂ ନ୍ୟୁୟର୍କ ସହରର ମହିଳା ପରିବେଶ ଏବଂ ବିକାଶ ସଂଗଠନର ବୋର୍ଡର ଚେୟାରମ୍ୟାନ୍ ଭାବରେ କାର୍ଯ୍ୟ କରିଛନ୍ତି । ବଟଲିୱାଲା ମହିଳା ଅଧିକାର ସହ ଜଡିତ ଅନେକ ସଂଗଠନରେ ସକ୍ରିୟ ଭାବରେ ଜଡିତ ଅଛନ୍ତି ଯେପରିକି ଆସୋସିଏସନ୍ ଫର୍ ମହିଳା ରାଇଟ୍ସ ଇନ୍ ଡେଭଲପମେଣ୍ଟ   ସହିତ ସ୍କୋଲାର୍ ଆସୋସିଏଟ୍,  "ଲିଙ୍ଗ ଅଫ୍ ୱାର୍କ"  ବୋର୍ଡର ସହ-ଚେୟାର୍  (ମହିଳାମାନଙ୍କର ଏକ ବିଶ୍ୱ ନେଟୱାର୍କ) ଏବଂ ସଦସ୍ୟ  "ସାମୁଦୟ ନିର୍ମନ ସାହାୟକ"  ଏବଂ ମୁମ୍ବାଇରେ ବୋର୍ଡ ଯାହାକି ସହରାଞ୍ଚଳର ଗରିବ ଲୋକଙ୍କୁ ସମ୍ପ୍ରଦାୟର ବିକାଶ କାର୍ଯ୍ୟରେ ଭାଗ ନେବାକୁ ସହଜ କରିବା ପାଇଁ ୧୯୮୪ ମସିହାରେ ପ୍ରତିଷ୍ଠିତ ହୋଇଥିଲା । ସେ ବାଙ୍ଗାଲୁରୁର ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ସାଇନ୍ସର ନ୍ୟାସନାଲ୍ ଇନଷ୍ଟିଚ୍ୟୁଟ୍ ଅଫ୍ ଆଡଭାନ୍ସ ଷ୍ଟଡିଜ‌ରେ ମଧ୍ୟ ଗବେଷଣା କରିଥିଲେ । ତାଙ୍କର ସଶକ୍ତିକରଣ କାର୍ଯ୍ୟ ଉଭୟ ଗ୍ରାମାଞ୍ଚଳ ଏବଂ ସହରାଞ୍ଚଳର ଗରିବ ଏବଂ ଦଳିତ ମହିଳାଙ୍କୁ ଉପକୃତ କରିଛି । ଏହି କାର୍ଯ୍ୟ ପଞ୍ଚାୟତ ରାଜ ଅଧୀନରେ ଥିବା ସ୍ଥାନୀୟ ସ୍ୱୟଂ ସରକାରୀ ସଂସ୍ଥାରେ ଗ୍ରାମର ଗରିବ ଏବଂ ଅଶିକ୍ଷିତ ମହିଳାଙ୍କୁ ନିର୍ବାଚନରେ ସହଜ କରିବାରେ ଉଲ୍ଲେଖନୀୟ; ବିଭିନ୍ନ ଜିଲ୍ଲାରେ ମହିଳାମାନଙ୍କ ପାଇଁ ୩୩% ସଂରକ୍ଷଣର ନିର୍ଦ୍ଧାରିତ ସୀମାଠାରୁ ଅଧିକ ଥିଲା । ବଟଲିୱାଲାଙ୍କ ଅନୁଯାୟୀ ମହିଳା ସଶକ୍ତିକରଣର ଲକ୍ଷ୍ୟ ହେଉଛି  "ପିତୃପୁରୁଷଙ୍କ ଆଦର୍ଶକୁ ଚ୍ୟାଲେଞ୍ଜ କରିବା, ଲିଙ୍ଗଗତ ଭେଦଭାବ ଏବଂ ସାମାଜିକ ଅସମାନତାକୁ ଦୃଢ ତଥା ଚିରସ୍ଥାୟୀ କରିବା ପାଇଁ ସଂରଚନାକୁ ରୂପାନ୍ତର କରିବା ଏବଂ ମହିଳାମାନଙ୍କୁ ଉଭୟ ସାମଗ୍ରୀ ଏବଂ ସୂଚନା ଉତ୍ସ ଉପରେ ନିୟନ୍ତ୍ରଣ ତଥା ନିୟନ୍ତ୍ରଣ ହାସଲ କରିବାକୁ ସକ୍ଷମ କରିବା"  । ପ୍ରକାଶନ ଓ ଗ୍ରନ୍ଥସମୂହ ମହିଳା ସଶକ୍ତିକରଣ ଏବଂ ବିକାଶ ପ୍ରସଙ୍ଗରେ ବଟଲିୱାଲାଙ୍କର ଅନେକ ପ୍ରକାଶନ ରହିଛି ଏବଂ ଦକ୍ଷିଣ ଏସିଆର ମହିଳା ସଶକ୍ତିକରଣ - ସଂକଳ୍ପ ଏବଂ ଅଭ୍ୟାସ,  (୧୯୯୩), ଯାହା ୨୦ରୁ ଅଧିକ ଭାଷାରେ ପ୍ରକାଶିତ ହୋଇଛି  । ଯାହାକି ମହିଳା ସଶକ୍ତିକରଣ ପାଇଁ ଏକ ପ୍ରଶିକ୍ଷଣ ମାନୁଆଲ୍ ଭାବରେ ବହୁଳ ଭାବରେ ବ୍ୟବହୃତ ହୁଏ ।
ବିଜାଣ୍ଟିନୀୟ ସାମ୍ରାଜ୍ଯ, ବା ପୂର୍ବ ରୋମୀୟ ସାମ୍ରାଜ୍ଯ, ବା ବିଜାଣ୍ଟିଅମ, ହେଉଛି ରୋମୀୟ ସାମ୍ରାଜ୍ଯର ପୂର୍ବ ପ୍ରାନ୍ତଗୁଡ଼ିକୁ ନେଇ ଗଠିତ ସାମ୍ରାଜ୍ଯ ଯାହାର ରାଜଧାନୀ କୋନଷ୍ଟାଣ୍ଟିନୋପଲ ଥିଲା । ଖ୍ରୀଷ୍ଟୀୟ ପଞ୍ଚମ ଶତାବ୍ଦୀରେ ପଶ୍ଚିମ ରୋମୀୟ ସାମ୍ରାଜ୍ଯର ପତନ ସତ୍ତ୍ବେ ଏହା ତିଷ୍ଠି ରହିପାରିଥିଲା ଏବଂ ପ୍ରାୟ ଏକ ସହସ୍ରାବ୍ଦ ପରେ ଓଟୋମାନ ସାମ୍ରାଜ୍ଯ ହାତରେ ଏହାର ପତନ ଘଟିଲା । ଏହାର ଅସ୍ତିତ୍ବ କାଳରେ ଏହା ୟୁରୋପରେ ସବୁଠାରୁ ଶକ୍ତିଶାଳୀ ଅର୍ଥନୀତି, ସଂସ୍କୃତି ଓ ସୈନ୍ଯବାହିନୀର ଅଧିକାରୀ ଥିଲା । ସାମ୍ରାଜ୍ଯର ବାସ୍ତବ ଅନ୍ତ ପରେ ଏହାକୁ  "ବିଜାଣ୍ଟିନୀୟ ସାମ୍ରାଜ୍ଯ"  ବୋଲି କୁହାଗଲା; ତା ପୂର୍ବରୁ ଏହାର ନାଗରିକମାନେ ଏହାକୁ ସାଧାରଣତଃ ରୋମୀୟ ସାମ୍ରାଜ୍ଯ  (ଛାଞ୍ଚ: - ) ବା ରୋମାନିଆ  (ଛାଞ୍ଚ: - ), ଏବଂ ନିଜକୁ ରୋମୀୟ  (ଛାଞ୍ଚ: - ) ବୋଲି କହୁଥିଲେ  । ରୋମୀୟ ସାମ୍ରାଜ୍ଯର ବିଭାଜନ ପରେ ଏହାର ସଂସ୍କୃତି, ପରମ୍ପରା ଓ ପ୍ରଶାସନିକ ଭିତ୍ତିମୂଳ ପରବର୍ତ୍ତୀ ଦୁଇ ସାମ୍ରାଜ୍ଯରେ ଅପରିବର୍ତ୍ତନୀୟ ହୋଇ ରହିଥିଲେ ମଧ୍ଯ ଇତିହାସକାରମାନେ ଏହାକୁ ରୋମୀୟ ସାମ୍ରାଜ୍ଯଠାରୁ ଅଲଗା ବୋଲି ଗ୍ରହଣ କରନ୍ତି । କାରଣ ଏହାର ରାଜଧାନୀ କୋନଷ୍ଟାଣ୍ଟିନୋପଲରେ ଥିଲା, ଏହାର ସଂସ୍କୃତି ଗ୍ରୀସୀୟ ସଂସ୍କୃତି ଆଡକୁ ଅଧିକ ଢଳି ଥିଲା ଏବଂ ଏହାର ରାଜଧର୍ମ ପୂର୍ବ ମୌଳିକ ଖ୍ରୀଷ୍ଟଧର୍ମ ଥିଲା । ଖ୍ରୀଷ୍ଟୀୟ ଚତୁର୍ଥରୁ ଷଷ୍ଠ ଶତାବ୍ଦୀ ମଧ୍ଯରେ ରୋମୀୟ ସାମ୍ରାଜ୍ଯର ଗ୍ରୀକ୍ ପୂର୍ବ ଓ ଲାଟିନ୍ ପଶ୍ଚିମ ବିଭାଜନ ଅଧିକ ତ୍ୱରାନ୍ୱିତ ହେଲା । କୋନଷ୍ଟାଣ୍ଟାଇନ ପ୍ରଥମ  (ଛାଞ୍ଚ: ) ସାମ୍ରାଜ୍ୟର ପୁନର୍ବିନ୍ୟାସ ସହିତ କୋନଷ୍ଟାଣ୍ଟିନୋପଲକୁ ଏହାର ରାଜଧାନୀ କରାଇଲେ ଏବଂ ଖ୍ରୀଷ୍ଟଧର୍ମକୁ ବୈଧ ଘୋଷଣା କଲେ  । ଥିଓଡୋସିଅସଙ୍କ  (ଛାଞ୍ଚ: ) ନେତୃତ୍ବରେ ଖ୍ରୀଷ୍ଟଧର୍ମ ରାଜ୍ଯର ରାଜଧର୍ମ ରୂପେ ପ୍ରତିଷ୍ଠିତ ହେଲା ଏବଂ ଅନ୍ୟ ଧାର୍ମିକ ରୀତିନୀତିଗୁଡ଼ିକ ନିଷିଦ୍ଧ କରିଦିଆଗଲା  । ହେରାକ୍ଲିଅସଙ୍କ  (ଛାଞ୍ଚ: ) ଅଧିନରେ ସାମ୍ରାଜ୍ଯର ସାମରିକ ଓ ପ୍ରଶାସନିକ ଭିତ୍ତିଭୂମିରେ ପରିବର୍ତ୍ତନ କରାଗଲା ଏବଂ ଲାଟିନ୍ ବଦଳରେ ଗ୍ରୀକ୍ ଭାଷାକୁ ଆଧିକାରିକ ମର୍ଯ୍ୟାଦା ପ୍ରଦାନ କରାଗଲା  । ସାମ୍ରାଜ୍ଯର ସୀମାରେ ବାରମ୍ବାର ହ୍ରାସବୃଦ୍ଧି ଲାଗିରହିଥିଲା । ଜଷ୍ଟିନିଆନ ପ୍ରଥମଙ୍କ  (୫୨୭-୫୬୫) ରାଜୁତି କାଳରେ, ରୋମୀୟ ପଶ୍ଚିମ ଉପକୂଳ ସମେତ ଉତ୍ତର ଆଫ୍ରିକା, ଇଟାଲୀ ଓ ରୋମର ଅଧିକାଂଶ ଅଞ୍ଚଳ ଅଧିକାର ଫଳରେ ଏହା ନିଜର ସର୍ବାଧିକ ବିସ୍ତାର କରିପାରିଥିଲା  । ୬୦୨-୬୨୮ର ବିଜାଣ୍ଟାଇନ-ସାସାନୀୟ ଯୁଦ୍ଧ ଯୋଗୁଁ ସାମ୍ରାଜ୍ଯର ସମ୍ବଳରେ ହ୍ରାସ ଘଟିଥିଲା ଏବଂ ସପ୍ତମ ଶତାବ୍ଦୀର ପ୍ରାଥମିକ ମୁସଲିମ ଆକ୍ରମଣ ସମୟରେ ଏହା ନିଜର ମୂଲ୍ଯବାନ ପ୍ରାନ୍ତ, ଯଥା - ମିଶର ଓ ସିରିଆ ଆଦି ସବୁ ରଶିଦୁନ ଖିଲାଫତ ହାତରେ ହାରିଗଲା । ମାସେଡୋନୀୟ ରାଜବଂଶ  (ଦଶମ-ଏକାଦଶ ଶତାବ୍ଦୀ) ସମୟରେ ସାମ୍ରାଜ୍ଯର ପୁନର୍ବିସ୍ତାର ହୋଇଥିଲା ଏବଂ ଦୁଇ ଶତାବ୍ଦୀ ଧରି ମାସେଡୋନୀୟ ପୁନର୍ଜାଗରଣର ଅନୁଭବ କଲା  । ୧୦୭୧ ମସିହାର ମାଞ୍ଜିକର୍ଟ ଲଢେଇ ପରେ କ୍ଷୁଦ୍ର ଏସିଆ ସେଲଯୁକ ତୁର୍କୀମାନଙ୍କ ପାଖକୁ ଚାଲିଗଲା ଓ ଏହା ସହ ମାସେଡୋନୀୟ ପୁନର୍ଜାଗରଣର ଅନ୍ତ ହେଲା । ଏହି ଯୁଦ୍ଧ ତୁର୍କୀମାନଙ୍କୁ ଆନାତୋଲିଆରେ ବାସ କରିବା ପାଇଁ ସୁଯୋଗ ଦେଲା । କୋମ୍ନେନୀୟ ପୁନରୁତ୍ଥାନ ବେଳେ ସାମ୍ରାଜ୍ଯର କ୍ଷତିପୂରଣ ହେଲା ଏବଂ ଦ୍ୱାଦଶ ଶତାବ୍ଦୀ ସୁଦ୍ଧା କୋନଷ୍ଟାଣ୍ଟିନୋପଲ ୟୁରୋପରେ ସର୍ବବୃହତ ଓ ଧନୀ ସହରରେ ପରିଣତ ହୋଇସାରିଥିଲା ।
25.459376  81.8599815    / 25.459376; 81.8599815 ଆନନ୍ଦ ଭବନ ଭରତର ରାଜଧାନୀ ନୂଆ ଦିଲ୍ଲୀଠାରେ ଅବସ୍ଥିତ ଏକ ଜାତୀୟ ସଂଗ୍ରହାଳୟ । ଏହା ଏକ ଏଇତିହାସିକ ଗୃହ ଓ ନେହେରୁ ପରିବାରର ବାସ ଗୃହ ଥିଲା । ଦେଶର ରାଜନୈତିକ ନେତା ମୋତିଲାଲ ନେହେରୁ 1930 ମସିହାରେ ଏହାକୁ ନିର୍ମାଣ କରିଥିଲେ । ପ୍ରଥମେ ପ୍ରାକ-ସ୍ୱାଧୀନତା କଳାରେ ଏହାକୁ ସ୍ୱରାଜ ଭବନ କୁହାଯାଉଥିଲା । 3 ପିଢୀର ନେହେରୁ ପରିବାର ଏଠାରେ ରହୁଥିଲେ । ଏକଦା ଏହା ଭାରତୀୟ ଜାତୀୟ କଂଗ୍ରେସର ମୁଖ୍ୟାଳୟ ମଧ୍ୟ ଥିଲା । ବର୍ତ୍ତମାନ ଏହା ସଂଗ୍ରହାଳୟ ହେଲା ପରେ ଏଠାରେ ଜବାହାର ପ୍ଲାନେତରିଆମ ରହି ବିଜ୍ଞାନ ଓ ମହାକାଶ ନିରୀକ୍ଷୟନ କାର୍ଯ୍ୟରେ ବ୍ୟବହାର ହୁଏ । 1970 ମସିହାରେ ତତ୍କାଳୀନ ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀ ଆନନ୍ଦ ଭବନକୁ ଜାତି ଉଦେଶ୍ୟରେ ପ୍ରଦାନ କରିଥିଲେ । ଏହା ସେହି ଦିନରୁ ଜାତୀୟ ସମ୍ପତ୍ତି ଭାବରେ ସଂଗ୍ରହାଳୟ ଭାବରେ ରହିଛି ।
ମେହମୁଦ ହୁସେନ, ଜଣେ ଓଡ଼ିଆ ଚଳଚ୍ଚିତ୍ର ଓ ଧାରାବାହିକ ନିର୍ଦ୍ଦେଶକ ଥିଲେ । ୧୯୮୬ ମସିହାରେ ଅନୱାଣ୍ଟେଡ଼ ଚଳଚ୍ଚିତ୍ର ପାଇଁ, କ୍ୟାନ୍ସ୍ ଚଳଚ୍ଚିତ୍ର ଉତ୍ସବରେ ତାଙ୍କୁ ଶ୍ରେଷ୍ଠ ନବାଗତ ଚଳଚ୍ଚିତ୍ର ନିର୍ଦ୍ଦେଶକ ପୁରସ୍କାର ମିଳିଥିଲା । ଚଳଚ୍ଚିତ୍ର ନିର୍ଦ୍ଦେଶନା ବ୍ୟତିତ ଲେଖାଲେଖି ଓ ସାମ୍ବାଦିକତା କ୍ଷେତ୍ରରେ ମଧ୍ୟ ସେ କାର୍ଯ୍ୟ କରିଥିଲେ । ହୁସେନ, ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଓ ଜବାହରଲାଲ ବିଶ୍ୱବିଦ୍ୟାଳୟରୁ ପି.ଏଚ.ଡି ଲାଭ କରିଥିଲେ । ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆ, ପୁନାରୁ ଚଳଚ୍ଚିତ୍ର ନିର୍ଦ୍ଦେଶନାରେ ଡିପ୍ଲୋମା କରି, ଚଳଚ୍ଚିତ୍ର ନିର୍ଦ୍ଦେଶନାକୁ ବୃତ୍ତି ଭାବରେ ଗ୍ରହଣ କରିଥିଲେ । ସେ ପ୍ରାୟ ୭୬ଟି ବୃତ୍ତଚିତ୍ର ନିର୍ମାଣ କରିଥିଲେ । ଏତଦ ବ୍ୟତିତ ସମ୍ପୂର୍ଣ୍ଣ ଚଳଚ୍ଚିତ୍ର ଓ ଧାରାବାହିକରେ ମଧ୍ୟ ନିର୍ଦ୍ଦେଶନା ଦେଇଥିଲେ । ଜର୍ମାନ ରେଡ଼ିଓ ପାଇଁ ସମ୍ବାଦଦାତା ଭାବରେ କାର୍ଯ୍ୟ କରିଥିଲେ । ଦେଶ ବିଦେଶର ବହୁ ପତ୍ରପତ୍ରିକାରେ ସାମ୍ବାଦିକ ବା ସ୍ତମ୍ଭକାର ଭାବରେ କାର୍ଯ୍ୟ କରୁଥିଲେ । ସେ କିଛି ପୁସ୍ତକ ମଧ୍ୟ ରଚନା କରିଥିଲେ । ଚଳଚ୍ଚିତ୍ର ଅନୱାଣ୍ଟେଡ଼ (ଇଂରାଜୀ) - ୧୯୮୫ ରଶ୍ମୀରେଖା (ଓଡ଼ିଆ) - ୧୯୯୮ ଉଲଗୁଲାନ (ସମ୍ବଲପୁରୀ ଭାଷାର ଚଳଚ୍ଚିତ୍ର) - ୨୦୦୯ ସାମ୍ବାଦିକତା ଓ ସ୍ତମ୍ଭଲିଖନ ନେସନାଲ ହେରାଲଡ଼ ବ୍ଲିଜ ଟାଇମ୍ସ ଅଫ ଇଣ୍ଡିଆ ହିନ୍ଦୁସ୍ଥାନ ଟାଇମ୍ସ ପାଟ୍ରିୟଟ ଇକୋନୋମିକ ଆଣ୍ଡ ପଲିଟିକାଲ ଉଇକ୍ଲି ଫ୍ରଣ୍ଟିୟର ସଣ୍ଡେ ଅନଲୁକର ଫିଲ୍ମଫେୟାର ମିଡିଲ ଇଷ୍ଟ ଇଣ୍ଟରନେସନାଲ ଡେମୋକ୍ରେଟିକ ବାର୍ଲ୍ଡ ଥାର୍ଡ କନ୍ସେପ୍ଟ ଥାର୍ଡ ବାର୍ଲ୍ଡ ଇମ୍ପାକ୍ଟ ଇଣ୍ଡିଆନ ଏରା ରେଜିଷ୍ଟାନ୍ସ (ଦମାସକସ) ପୁସ୍ତକ : , : ପୁରସ୍କାର ଓ ସମ୍ମାନ ଶ୍ରେଷ୍ଠ ନବାଗତ ଚଳଚ୍ଚିତ୍ର ନିର୍ଦ୍ଦେଶକ (କ୍ୟାନ୍ସ୍ ଚଳଚ୍ଚିତ୍ର ଉତ୍ସବ) - ୧୯୮୬ (ଅନୱାଣ୍ଟେଡ଼ ପାଇଁ) ପାଲେଷ୍ଟାଇନ ନାଗରିକ ସମ୍ମାନ ୨୦୧୫ ନଭେମ୍ବର ୧୧ତାରିଖରେ ହୁସେନଙ୍କ ପରଲୋକ ଘଟିଥିଲା  ।
ମାଣିକପାଟଣା ଗ୍ରାମର ଜଣେ ଦହି ବିକାଳୀ ଯେ ଜଗନ୍ନାଥ ଏବଂ ବଳଭଦ୍ରଙ୍କୁ ସଶରୀରେ ସାକ୍ଷାତ କରିଥିଲା । କିମ୍ବଦନ୍ତୀ କାଞ୍ଚି ଅଭିଯାନ ଫେରିବା ବେଳେ ରାସ୍ତାରେ ସେତେବେଳେ ମାଣିକ ଗଉଡୁଣୀ ନାମକ ଜଣେ ଗଉଡୁଣୀ ଦହି ବିକୁଥିଲା । ପ୍ରବଳ ଖରା ହେଉଥାଏ କଳାଘୋଡ଼ା, ଧଳାଘୋଡ଼ାରେ ଆସିଥିବା ଦୁଇ ସୈନିକ ମାଣିକ ଗଉଡୁଣୀଠାରୁ ଦହି ପିଇଲେ ଏବଂ ପଇସା ମାଗିବାରୁ ଏମାନଙ୍କ ପାଖରେ ପଇସା ନଥିଲା । ହାତରୁ ମୁଦିଟିଏ କାଢ଼ି ତାକୁ ଦେଇଥିଲେ । ମାତ୍ର ମାଣିକ ଗୌଡୁଣୀ ବୁଝିନଥିଲା । ସେ ମୁଦି ସାମାନ୍ୟ ମୁଦି ନୁହେଁ, ସେ ହେଉଛି ଜଗନ୍ନାଥଙ୍କ ରତ୍ନ ମୁଦି । ସେ ବହୁ କଷ୍ଟରେ ସେ ମୁଦିକୁ ରଖିଥିଲା । ରାଜାଙ୍କୁ ସେ ମୁଦି ଦେଇ ଦହି ପଇସା ଆଦାୟ କରିବ ବୋଲି ଜଗି ବସିଥିଲା । କିଛି ସମୟ ପରେ ସେ ରାସ୍ତାରେ ରାଜା ସୈନ୍ୟ ସମାନ୍ତ ଧରି ଯୁଦ୍ଧରେ ବିଜୟ ଲାଭ କରି ଫେରୁଥିଲେ । ମାଣିକ ଗୌଡୁଣି ସେ ମୁଦି ଦେଖାଇ କହିଥିଲା, ତୁମର ଦୁଇ ଜଣ ସୈନିକ ଦହି ପିଇ ଏହି ମୁଦି ଦେଇ ଯାଇଛନ୍ତି । ଏହାକୁ ନେଇ ଦହି ପଇସା ଦେଇଦିଅ । ରାଜା ସେହି ମୁଦି ଦେଖିଲେ ଏବଂ ଚିହ୍ନିଲେ ସେ ମୁଦିଟି ହେଉଛି ମହାପ୍ରଭୁଙ୍କ ରତ୍ନମୁଦି । ମାଣିକ ଗୌଡୁଣୀକୁ କହିଲେ, ମୁଁ ପ୍ରଥମ ସେବକ ହୋଇ ଜଗନ୍ନାଥ ଓ ବଳଭଦ୍ରଙ୍କୁ ସଶରୀରେ ଦେଖିନଥିଲି । ତୁ ଯାହାକୁ ଦହି ପିଆଇଛୁ ସେ ଖୋଦ ମହାପ୍ରଭୁ ଜଗନ୍ନାଥ ଏବଂ ବଳଭଦ୍ର । ପଇସା ନୁହେଁ ତୋ ନାଁରେ ଏ ଗାଁ କରିଦେଲି । ଉକ୍ତ ଗାଁ ସେହି ଦିନଠାରୁ ରହିଲା ମାଣିକପାଟଣା । ଚଲଚ୍ଚିତ୍ରରେ ମାଣିକ ଗୌଡୁଣୀ ମାଣିକ ନାମକ ଏକ କଳାଧଳା ଚଲଚ୍ଚିତ୍ରରେ ଏହି ଆଖ୍ୟନ ମୁକ୍ତିଲାଭ କରିଥିଲା ।
'ସମୟ'  ବସନ୍ତ କୁମାର ବିଶ୍ୱାଳଙ୍କ ପ୍ରତିଷ୍ଠିତ ଏକ ଓଡ଼ିଆ ଖବରକାଗଜ । ସମୟ ଭୁବନେଶ୍ୱର, ବାଲେଶ୍ୱର, ଅନୁଗୋଳ, ବ୍ରହ୍ମପୁର ଓ ସମ୍ବଲପୁରରୁ ଏକ ସଙ୍ଗେ ପ୍ରକାଶିତ ହେଉଅଛି ।
ସିଲ୍‌ଚର୍ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର କଚର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିଲ୍‌ଚର୍ ୨୪.୮୨୭୩ ଉତ୍ତର ଅକ୍ଷାଂଶ ଓ ୯୨.୭୯୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଲ୍‌ଚର୍ ସହରର ମୋଟ ଜନସଂଖ୍ୟା ୧୪୨୩୯୩ ଅଟେ । ସେଥି ମଧ୍ୟରୁ ୫୧.୦୭% ଜଣ ପରୁଷ ହୋଇଥିବା ବେଳେ ୪୮.୯୩% ଜଣ ନାରୀ ଅଟନ୍ତି । ସିଲ୍‌ଚର୍ର ସାକ୍ଷରତା ହାର ୭୯.୫୦% ଅଟେ । ଏହା ଜାତୀୟ ହାରଠାରୁ -୧୪.୬୬% ପ୍ରତିଶତ କମ ଅଟେ । ସେଥିରୁ ୪୨.୩୨% ପ୍ରତିଶତ ପୁରୁଷ ଓ ୩୭.୧୮% ନାରୀ ଅଟନ୍ତି । ୯.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ସିଲ୍‌ଚର୍ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ସିଲ୍‌ଚର୍ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୯.୬ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୦.୪ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୧୨୮.୬ / ହୋଇଥାଏ ।
ଭି. ରାଧିକା ସେଲଭି  (ଜନ୍ମ: ୨୯ ଜାନୁଆରୀ ୧୯୭୬) ଭାରତର ୧୪ତମ ଲୋକ ସଭାର ସଦସ୍ୟ ଥିଲେ  । ସେ ମନମୋହନ ସିଂହଙ୍କ ନେତୃତ୍ୱାଧୀନ ମନ୍ତ୍ରଣାଳୟରେ ଗୃହମନ୍ତ୍ରୀ ଥିଲେ । ସେ ତାମିଲନାଡୁର ତିରୁଚେଣ୍ଡୁର ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ ହୋଇଥିଲେ । ରାଧିକା ଇଂରାଜୀରେ ସ୍ନାତକୋତ୍ତର ସମାପ୍ତ କରିଥିଲେ । ସେ ସ୍ୱର୍ଗତ ମୋଲକରାଇ ଭେଙ୍କଟେଶ ପନ୍ନାୟର ନାଡାରଙ୍କ ପତ୍ନୀ ଅଟନ୍ତି । ସେପ୍ଟେମ୍ବର ୨୦୦୩ ମସିହାରେ ଚେନ୍ନାଇରେ ପୋଲିସର ଏନକାଉଣ୍ଟରରେ ତାଙ୍କ ସ୍ୱାମୀଙ୍କର ମୃତ୍ୟୁ ଘଟିଥିଲା । ହତ୍ୟା ସମୟରେ ରାଧିକା ସେଲଭି ଗର୍ଭବତୀ ଥିଲେ । ୨୦୦୪ ମସିହା ଲୋକ ସଭା ନିର୍ବାଚନରେ  ସେଲଭି ତିରୁଚେଣ୍ଡୁର ନିର୍ବାଚନ ମଣ୍ଡଳୀ ପାଇଁ ନିଜର ଅଭିଯାନ ଆରମ୍ଭ କରିଥିଲେ । ସେ ନିର୍ବାଚନରେ  "ପୋଲିସର ଏନକାଉଣ୍ଟରରେ ତାଙ୍କ ସ୍ୱାମୀଙ୍କ ମୃତ୍ୟୁ"  ପ୍ରସଙ୍ଗ ବିଷୟରେ ଦର୍ଶେଇଛନ୍ତି । ଏହି ପ୍ରସଙ୍ଗ ଉଠାଇ ସେ ନାଦର ଜାତିର ଭୋଟ ପାଇବା ସହିତ ତାଙ୍କର ୩ ମାସର ପୁଅ ସହିତ ପ୍ରଚାର କରି ସହାନୁଭୂତି ଭୋଟ ମଧ୍ୟ ପାଇଥିଲେ । ଯେତେବେଳେ ସେ ଗୃହ ମନ୍ତ୍ରଣାଳୟରେ ରାଜ୍ୟ ମନ୍ତ୍ରୀ ଥିଲେ ସେତେବେଳେ ସେ ତତ୍କାଳୀନ ଗୃହମନ୍ତ୍ରୀ ଶିବରାଜ ପାଟିଲଙ୍କ ଅଧୀନରେ କାର୍ଯ୍ୟ କରିଥିଲେ । ୨୦୦୪ ମସିହାରେ ସେ କ୍ୟାବିନେଟର ସବୁଠାରୁ କନିଷ୍ଠ ମନ୍ତ୍ରୀ ଥିଲ । ସେ ସୁନାମି ପରେ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଲେହ, ଲଦାଖ ଏବଂ ଉତ୍ତର ପୂର୍ବ ସୀମା ଅଞ୍ଚଳ ପରିଦର୍ଶନ କରିଥିଲେ । ସୀମା ସୁରକ୍ଷା ବଳ ଏବଂ ସେଣ୍ଟ୍ରାଲ ରିଜର୍ଭ ପୋଲିସ ଫୋର୍ସ ତାଙ୍କ ଅଧୀନରେ ଥିଲେ ।
ପ୍ରମୁଖ ଅବସାଦ ବେମାରୀ  (ଇଂରାଜୀ ଭାଷାରେ / ) ବା ସାଧାରଣ ଅବସାଦ ରୋଗ ଏକ ମାନସିକ ବେମାରୀ ଯେଉଁଥିରେ ଅତି କମ୍‌ରେ ଦୁଇ ସପ୍ତାହ ଧରି ଅଧିକାଂଶ ସ୍ଥଳରେ ଜଣେ ଲୋକର ଅବସାଦ ରହେ  । ଏହା ସ‌ହିତ ନିଜର ହୀନମନ୍ୟତା , ସାଧାରଣ ଆମୋଦ‌ଦାୟକ ଗତିବିଧିରେ ଅଭିରୁଚି ଅଭାବ  , ସ୍ୱଳ୍ପ ଶକ୍ତି ସମ୍ପନ୍ନ ଓ ଅକାରଣ ଯନ୍ତ୍ରଣା ହୁଏ । ଏହା ସ‌ହିତ ବେଳେବେଳେ ଡିଲ୍ୟୁଜନ/ ମିଥ୍ୟା ବିଶ୍ୱାସ   ବା ହାଲ୍ୟୁସିନେସନ/ ଅନ୍ୟକୁ ଦେଖା ନ ଯାଉଥିବା କଥା   ଦେଖାଯାଏ । କେତେକ ଲୋକଙ୍କର ବର୍ଷ ବର୍ଷର ସାଧାରଣ ଅବସ୍ଥା ଅନ୍ତରରେ ଅବସାଦ ହୁଏ ଓ ଅନ୍ୟ କେତେକଙ୍କର ପ୍ରାୟ ସର୍ବଦା ଅବସାଦ ରହେ । ଏହି ରୋଗ ଯୋଗୁ ଲୋକର ପାରିବାରିକ ଜୀବନ, କର୍ମ ଜୀବନ ଓ ସ୍କୁଲ ଜୀବନ, ଶୋଇବା, ଖାଇବା ଓ ସାଧାରଣ ସ୍ୱାସ୍ଥ୍ୟ ପ୍ରଭାବିତ ହୁଏ । ଏହା ଯୋଗୁ ୨-୭% ବୟଃପ୍ରାପ୍ତ ଲୋକ ଆତ୍ମହତ୍ୟା କରି ମୃତ୍ୟୁ ବରଣ କରନ୍ତି, ଓ ସମସ୍ତ ଆତ୍ମହତ୍ୟା କରୁଥିବା ଲୋକଙ୍କ ମଧ୍ୟରୁ ୬୦% ଲୋକର ଅବସାଦ ଅଥବା ଅନ୍ୟ କୌଣସି ମିଜାଜ ବେମାରୀ/   ଥାଏ । ଜେନେଟିକ  , ପରିବେଶ ଓ ମନସ୍ତ‌ତ୍ତ୍ୱ କାରକମାନଙ୍କ ମିଶ୍ରିତ ପ୍ରଭାବ ଏହି ରୋଗର କାରଣରୁପେ ବିବେଚନା କରାଯାଏ । ଏହି ରୋଗ ଭୋଗର ପାରିବାରିକ ଇତିହାସ, ମୂଖ୍ୟ ଜୀବନ‌ଧାରାର ପରିବର୍ତ୍ତନ, କେତେକ ଔଷଧ, ସ୍ଥାୟୀ ସ୍ୱାସ୍ଥ୍ୟ ସମସ୍ୟା   ଓ ଡ୍ରଗ ଅପବ୍ୟବ‌ହାର ଇତ୍ୟାଦି ଏହି ରୋଗର ସଙ୍କଟଦାୟକ ଅବସ୍ଥା । ପ୍ରାୟ ୪୦% ସଙ୍କଟର ଜେନେଟକ ସ‌ହିତ ସମ୍ପର୍କ ଥିବା ଜଣାଯାଏ । ଲୋକର ବ୍ୟକ୍ତିଗତ ଅନୁଭୁତି ରିପୋର୍ଟ ଓ ମାନସିକ ସ୍ଥିତି ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ । ଏହି ରୋଗ ନିମନ୍ତେ କୌଣସି ଲାବୋରେଟରି ପରୀକ୍ଷା ନାହିଁ । ପରୀକ୍ଷା କଲାବେଳେ ଏକା ଭଳି ଲକ୍ଷଣ ଦେଖାଉଥିବା ଅନ୍ୟ ରୋଗ ବିଷୟରେ ସଚେତନ ରହି ସେହି ରୋଗ ନ ଥିବା ନିର୍ଣ୍ଣୟ କରାଯାଏ । ପ୍ରମୁଖ ଅବସାଦ ବେମାରୀଠାରୁ ଜୀବନର ଏକ ଅଂଶ ଓ ଏହାଠାରୁ ଅଳ୍ପ ସାଂଘାତିକ ରୋଗ ଦୁଃଖକୁ   ପୃଥକ୍ କରିବାକୁ ପଡ଼େ । ୟୁନାଇଟେଡ ସ୍ଟେଟ୍ସ ପ୍ରିଭେଣ୍ଟିଭ ସର୍ଭିସ ଟାସ୍କ ଫୋର୍ସ ୧୨ ବର୍ଷ ବୟସରୁ ଉର୍ଦ୍ଧ୍ୱ ପିଲାଙ୍କୁ ସ୍କ୍ରିନିଙ୍ଗ କରିବାକୁ ସୁପାରିସ କରେ, କିନ୍ତୁ କ‌କ୍ରେନ ଅନୁଶୀଳନ   ଅନୁସାରେ ସ୍କ୍ରିନିଙ୍ଗ ସପକ୍ଷରେ ପ୍ରମାଣ ନାହିଁ । ପ୍ରମୁଖ ଅବସାଦ ରୋଗୀଙ୍କୁ କାଉନସେଲିଙ୍ଗ   ଓ ଆଣ୍ଟିଡିପ୍ରେସାଣ୍ଟ ଔଷଧ   ଦେଇ ଚିକିତ୍ସା କରାଯାଏ । ସାଂଘାତିକ ଅବସାଦଗ୍ରସ୍ତ ରୋଗୀ ଉପରେ ଔଷଧର ପ୍ରଭାବ ଅଧିକ ପଡ଼େ ଯଦିଓ ଏହା ସମସ୍ତ ରୋଗୀ ଉପରେ ପ୍ରଭାବ ପଡ଼ିଲା ଭଳି ଜଣାଯାଏ । ଆତ୍ମହତ୍ୟା ସଙ୍କଟକୁ ପ୍ରଭାବିତ କରିବା ସ୍ପଷ୍ଟ ଜଣାଯାଏ ନାହିଁ । କଗନିଟିଭ ବିହେଭିଅରାଲ ଥେରାପି     ଓ ଇଣ୍ଟରପର୍ସନାଲ ଥେରାପି   କାଉନସେଲିଙ୍ଗ କରାଯାଏ । କୌଣସି ଚିକିତ୍ସା ପ୍ରଭାବଶାଳୀ ନ ହେଲେ ଅବଶେଷରେ ଇଲେକ୍ଟ୍ରୋକନଭଲସିଭ ଥେରାପି  ( ବା )ପରୀକ୍ଷା କରାଯାଇ ପାରେ  । ରୋଗୀର ନିଜ ଉପରେ ସଙ୍କଟ ଆଣିବା ସମ୍ଭାବନା ଥିଲେ ଡାକ୍ତରଖାନାରେ ଆଡମିଶନ କରିବା ଆବଶ୍ୟକ ହୁଏ ଓ ତାହା ରୋଗୀର ଇଚ୍ଛା ବିରୁଦ୍ଧରେ କରାଯାଏ । ସନ ୨୦୧୩ରେ ପ୍ରାୟ ୨୫୩ ନିୟୁତ  (୩.୬%) ଲୋକଙ୍କୁ ପ୍ରମୁଖ ଅବସାଦ ବେମାରୀ ହୋଇଥିଲା  । ଜାପାନରେ ୭% ଓ ଫ୍ରନସରେ ୨୧% ଲୋକଙ୍କୁ ଏହି ରୋଗ ହୁଏ । ବିକଶିତ ଦେଶମାନଙ୍କରେ ଏହାର ଜୀବନବ୍ୟାପି ହାର  (୧୫%) ବିକାଶଶୀଳ ଦେଶମାନଙ୍କ  (୧୧%) ଅପେକ୍ଷା ଅଧିକ  । କଟି ଯନ୍ତ୍ରଣା ରୋଗ ପରେ ଏହା ଦ୍ୱିତୀୟ ସର୍ବାଧିକ ଜୀବନବ୍ୟାପି ଅକ୍ଷମ କରୁଥିବା   ରୋଗ । ୨୯ରୁ ୪୦ ବର୍ଷ ବୟସ ମଧ୍ୟରେ ସାଧାରଣତଃ ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ମହିଳାମାନେ ୨ଗୁଣ ଅଧିକ ଆକ୍ରାନ୍ତ ହୁଅନ୍ତି । ଆମେରିକାନ ସାଇକିଆଟ୍ରିକ ଆସୋସିଏସନ   ସନ ୧୯୮୦ରେ ଏହି ରୋଗକୁ ଡାଏଗନୋସ୍ଟିକ ଆଣ୍ଡ ସ୍ଟାଟିସ୍ଟିକାଲ ମାନୁଆଲ ଅଫ ମେଣ୍ଟାଲ ଡିଜଅର୍ଡ଼ରରେ  ( ବା - ) ସଂଯୁକ୍ତ କରିଛି  । ପୂର୍ବରୁ ପ୍ରଚଳିତ ଡିପ୍ରେସିଭ ନିଉରୋସିସ   ରୋଗ ବିଭକ୍ତ ହୋଇ ଏହା ସ‌ହିତ ଡିସଥାଇମିଆ   ଓ ଆଡଜସ୍ଟମେଣ୍ଟ ଡିଜଅର୍ଡ଼ର ଉଇଥ ଡିପ୍ରେସ୍ଡ ମୁଡ   ରୋଗ ସୃଷ୍ଟି ହୋଇଛି । ଏହି ରୋଗ ସବୁକୁ ସାମାଜିକ କଳଙ୍କ   ରୂପେ ବିବେଚନା କରାଯାଉଥିଲା ।
ନାସିରାବାଦ, ଆଜମିର ଏକ ଭାରତୀୟ ସହର ଅଟେ । ଏହା ରାଜସ୍ଥାନର ଆଜ୍ମେର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାସିରାବାଦ, ଆଜମିର ୨୬.୩୦୦୦ ଉତ୍ତର ଅକ୍ଷାଂଶ ଓ ୭୪.୭୩୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାସିରାବାଦ, ଆଜମିର ସହରର ମୋଟ ଜନସଂଖ୍ୟା ୪୯୧୧୧ ଅଟେ । ସେଥି ମଧ୍ୟରୁ ୫୭.୫୧% ଜଣ ପରୁଷ ହୋଇଥିବା ବେଳେ ୪୨.୪୯% ଜଣ ନାରୀ ଅଟନ୍ତି । ନାସିରାବାଦ, ଆଜମିରର ସାକ୍ଷରତା ହାର ୭୫.୨୦% ଅଟେ । ଏହା ଜାତୀୟ ହାରଠାରୁ ୧୦.୩୬% ପ୍ରତିଶତ କମ ଅଟେ । ସେଥିରୁ ୪୮.୦୨% ପ୍ରତିଶତ ପୁରୁଷ ଓ ୨୭.୧୮% ନାରୀ ଅଟନ୍ତି । ୧୩.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାସିରାବାଦ, ଆଜମିରର ସରକାରୀ ଭାଷା ଅଟେ ।
ଭଗବତୀ ପୂଜାରୀ  (ଜନ୍ମ: ୧୫ ଅପ୍ରେଲ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଭାରତୀୟ ଜାତୀୟ କଂଗ୍ରେସର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଭଗବତୀ କୋଡ଼ିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ କୋଡ଼ିଙ୍ଗା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ବିଜୟୀ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଭଗବତୀ ପୂଜାରୀ ୧୯୫୨ ମସିହାର ଅପ୍ରେଲ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରତନା ମାଝୀ । ଭଗବତୀଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକରୁ କମ୍ ଥିଲା । ସେ ମୁକୁନ୍ଦ ପୂଜାରୀଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଦୁଇଟି ଝିଅ ଅଛନ୍ତି । ସେ ଜଣେ କୃଷକ ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଭଗବତୀ ତାଙ୍କ ବାପାଙ୍କଦ୍ୱାରା ଅନୁପ୍ରାଣିତ ହୋଇ ରାଜନୀତିରେ ଯୋଗ ଦେଇଥିଲେ । ସେ ବିଭିନ୍ନ ଆଦିବାସୀ କଲ୍ୟାଣ କାର୍ଯ୍ୟକ୍ରମ ଆଦିରେ ବିଭିନ୍ନ ସମୟରେ ଭାଗ ନେଉଥିଲେ ଏବଂ ମହିଳା ଶିକ୍ଷା ଦିଗରେ ଅଧିକ ଗୁରୁତ୍ୱ ଦେଇ କାର୍ଯ୍ୟ କରୁଥିଲେ । ପରବର୍ତ୍ତୀ ସମୟରେ ସେ ରାଜନୀତିରେ ଯୋଗ ଦେଇଥିଲେ ଏବଂ ଓଡ଼ିଶା ବିଧାନ ସଭାର ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କୋଡ଼ିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ନିର୍ବାଚନରେ ସେ ବିଜୟୀ ହୋଇଥିଲେ ଏବଂ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସମୁଦାୟ ୩୨.୬୯ ପ୍ରତିଶତ ମତଦାନ ହେଇଥିଲା । ସମୁଦାୟ ଭୋଟରୁ ଭଗବତୀ ୧୮,୫୪୪ ଖଣ୍ଡ ଭୋଟ ପାଇଁ ବିଜୟୀ ହୋଇଥିଲେ ଏବଂ ଜନତା ପାର୍ଟିର ପ୍ରାର୍ଥୀ ସମ୍ବରୁ ମାଝୀ ସମୁଦାୟ ୯,୩୭୮ ଖଣ୍ଡ ଭୋଟ ପାଇଁ ୨ୟ ସ୍ଥାନରେ ରହିଥିଲେ । ଭଗବତୀ ଏହି ବିଧାନ ସଭାରେ କୋଡ଼ିଙ୍ଗା ବିଧାନ ସଭା ଆସନରୁ ବିଧାୟିକା ଭାବରେ ୧୯୮୫ ମସିହାରୁ ୧୯୯୦ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭଗବତୀ ପୁଣିଥରେ କୋଡ଼ିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନ ପ୍ରାର୍ଥୀ ଭାବରେ ୧୦ମ ଓଡ଼ିଶା ବିଧାନ ସଭା ପାଇଁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୮୨.୨୮ ପ୍ରତିଶତ ମତଦାନ ହୋଇଥିଲେ । ତନ୍ମଧ୍ୟରୁ ସେ ସମୁଦାୟ ୩,୫୮୮ ଖଣ୍ଡ ଭୋଟ ପାଇ ଚତୁର୍ଥ ସ୍ଥାନରେ ରହିଥିଲେ । ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ସଦନ ନାୟକ ସମୁଦାୟ ୫୧,୭୯୪ ଖଣ୍ଡ ଭୋଟ ପାଇ ବିଜୟୀ ହୋଇଥିଲେ । ଜନତା ଦଳର ପ୍ରାର୍ଥୀ ଶ୍ୟାମଘନ ମାଝୀ ଓ ଭାରତୀୟ ଜନତା ପାର୍ଟିର ପ୍ରାର୍ଥୀ ମୋହନ ମାଝୀ ଯଥାକ୍ରମେ ୨ୟ ଓ ୩ୟ ସ୍ଥାନରେ ଥିଲେ ।
ହରିହର ମିଶ୍ର  ଜନ୍ମ:  (1940-11-19)୧୯ ନଭେମ୍ବର ୧୯୪୦   ଏକାଧାରରେ ଜଣେ କବି, ଗାଳ୍ପିକ, ଅନୁବାଦକ ଓ ନାଟ୍ୟକାର । ଅଧ୍ୟାପନା ବୃତ୍ତିରେ ଥାଇ ସେ ସାହିତ୍ୟ ସର୍ଜନା ସହିତ ବେତାର ନାଟକରେ ଅଭିନୟ ମଧ୍ୟ କରିଛନ୍ତି । ୨୦୧୬ମସିହାରେ, ସେ ଓଡ଼ିଶା ସାହିତ୍ୟ ଏକାଡେମିର ୩୧ତମ ସଭାପତି ଭାବରେ ନିଯୁକ୍ତ ହୋଇଥିଲେ । । ୧୯୭୦/୮୦ ଦଶକରେ ଓଡ଼ିଆ ସାହିତ୍ୟରେ ପ୍ରଭାବ ବିସ୍ଥାର କରିଥିବା ଅନାମ କବିତା ଆନ୍ଦୋଳନରେ ସେ ସଂଶ୍ଳିଷ୍ଠ ଥିଲେ । ଜୀବନୀ ବ୍ୟକ୍ତିଗତ ଜୀବନ ହରିହର ମିଶ୍ର ୧୯୪୦ ମସିହା ନଭେମ୍ବର ୧୯ ତାରିଖରେ ପୁରୀର ମାର୍କଣ୍ଡେଶ୍ୱର ସାହିରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମଣିରାମ ମିଶ୍ର  (ଓରଫ ଚିନ୍ତାମଣି ମିଶ୍ର) ଓ ମାତାଙ୍କ ନାମ ସେବତୀ ଦେବୀ ଥିଲା  । ସେ ଓଡ଼ିଆ ଭାଷାସାହିତ୍ୟରେ ସ୍ନାତକୋତ୍ତର ହାସଲ କରିଛନ୍ତି । ସେ ଅଧ୍ୟାପନା ବୃତ୍ତିରେ ଥିଲେ । ସାହିତ୍ୟିକ ଜୀବନ ସେ କବିତା, ଏକାଙ୍କିକା, ନାଟକ, ଉପନ୍ୟାସ, ଗଳ୍ପ ଓ ସମାଲୋଚନା ଆଦି ବିଭାଗରେ ନିଜ ଲେଖନୀ ଚାଳନା କରିଛନ୍ତି । ସମାବେଶ ପତ୍ରିକା ସେ ସମ୍ପାଦନା କରିଛନ୍ତି । ରଚନାବଳୀ କଥାଚିତ୍ରରେ ଭୂମିକା ହରିହର ଶ୍ରୀ ଶ୍ରୀ ପତିତପାବନ  (୧୯୬୨) କଥାଚିତ୍ରର ଗୀତ ଓ ସଂଳାପ ରଚୟିତା ଓ ସହ ନିର୍ଦ୍ଦେଶକ ଥିଲେ  । ପରେ ଚିଲିକା ତୀରେ  (୧୯୭୮) କଥାଚିତ୍ରର ସଂଳାପକାର ଓ ସହ ନିର୍ଦ୍ଦେଶକ ଥିଲେ ଓ ତପସ୍ୟା  (୧୯୮୦) କଥାଚିତ୍ରର ଗୀତ ଲେଖିଥିଲେ  ।
ନାଫସିଲିନ  (ଇଂରାଜୀ ଭାଷାରେ ), ବିକ୍ରୟ ନାମ ୟୁନିପେନ, ହେଉଛି ଏକ ଆଣ୍ଟିବାୟୋଟିକ ଯାହା ସ୍ଟାଫିଲୋକୋକସ ସଂକ୍ରମଣ ପ୍ରତିରୋଧ ଓ ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଏହି ସଂକ୍ରମଣ ମଧ୍ୟରେ ଚର୍ମ, ଶ୍ୱାସନଳୀ, ମୂତ୍ର ଓ ରକ୍ତ ସଂକ୍ରମଣ ହୋଇପାରେ । ଏହା ଏମଆରଏସଏ   ବିରୁଦ୍ଧରେ ପ୍ରଭାବଶାଳୀ ନୁହେଁ । ଏହା ଶିରାରେ ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ପ୍ରଦାହ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ କ୍ଲସ୍ଟ୍ରିଡିଅମ ଡିଫିସିଲ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କ୍ଷତିର କୌଣସି ପ୍ରମାଣ ନାହିଁ, ଯଦିଓ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ପେନିସିଲିନ ପ୍ରକାରର ଏକ ବିଟା-ଲାକ୍ଟମ ଆଣ୍ଟିବାୟୋଟିକ୍ । ଏହା ପେନିସିଲିନେଜ ପ୍ରତିରୋଧକ । ୧୯୬୫ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ନାଫସିଲିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨ ଗ୍ରାମ ବିଶିଷ୍ଟ ୧୦ ମାତ୍ରାର ମୂଲ୍ୟ ପ୍ରାୟ ୯୦ ଡଲାର ଥିଲା । ୨୦୧୨ରେ ୩୮ଟି ଦେଶ ମଧ୍ୟରୁ ଏହା କେବଳ ଗୋଟିଏ ଦେଶରେ ଉପଲବ୍ଧ ଥିଲା ।
ନାଞ୍ଜିକୋଟ୍ଟାଇ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଥଞ୍ଜବୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଞ୍ଜିକୋଟ୍ଟାଇ ସହରର ମୋଟ ଜନସଂଖ୍ୟା ୨୧୮୯୮ ଅଟେ । ସେଥି ମଧ୍ୟରୁ ୪୯.୬୯% ଜଣ ପରୁଷ ହୋଇଥିବା ବେଳେ ୫୦.୩୧% ଜଣ ନାରୀ ଅଟନ୍ତି । ନାଞ୍ଜିକୋଟ୍ଟାଇର ସାକ୍ଷରତା ହାର ୮୦.୬୧% ଅଟେ । ଏହା ଜାତୀୟ ହାରଠାରୁ ୧୫.୭୭% ପ୍ରତିଶତ କମ ଅଟେ । ସେଥିରୁ ୪୨.୫୦% ପ୍ରତିଶତ ପୁରୁଷ ଓ ୩୮.୧୧% ନାରୀ ଅଟନ୍ତି । ୯.୧୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ନାଞ୍ଜିକୋଟ୍ଟାଇର ସରକାରୀ ଭାଷା ଅଟେ ।
ଛାମୁ ଯାହା ଦେଲେ ହରଷେ.... ଏକ ଓଡ଼ିଆ ଭଜନ କ୍ୟାସେଟ୍ । ଏଥିରେ ଜଗନ୍ନାଥଙ୍କ ଉପରେ ତିଆରି ୮ଟି ଗୀତ ରଖାଯାଇଥିଲା । ୨୦୧୩ ପବିତ୍ର ରଥଯାତ୍ରା ଦିନ ଏହି କ୍ୟାସେଟ୍ ରିଲିଜ୍ ହୋଇଥିଲା, ଏହାକୁ ପ୍ରସ୍ତୁତ କରିଥିଲେ  'ହରିଶ୍ ପାଣିଗ୍ରାହୀ'  । ଏଥିରେ ମୋଟ୍ ୮ଟି ଗୀତ ଥିଲା ଯାହାକୁ ଲେଖିଥିଲେ ଗୀତିକାର  'ନିହାର ପ୍ରିୟାଶିଷ୍'  ଓ ସଂଗୀତକାର ଥିଲେ  'ସରୋଜ କୁମାର'  ଓ କଣ୍ଠଶିଳ୍ପୀମାନେ ଥିଲେ  'ସୌରଭ ନାୟକ' ,  'କୁମାର ବାପି' ,  'କରୁଣାକର'  ଓ  'ଅଞ୍ଜଳି ମିଶ୍ର' ; ସଂଗୀତ ପରିଚାଳନା କରିଥିଲେ  'ଶାନ୍ତିରାଜ ଖୋସଲା'  । ଏହି କ୍ୟାସେଟ୍‌ଟି ମିଲନ୍ ଷ୍ଟୁଡିଓରେ ରେକଡ୍ କରାଯାଇଥିଲା ଓ ଏହି କ୍ୟାସେଟ୍‌ର ଡିଜାଇନ୍ କରିଥିଲେ  'ଏ. ନିଲୁ'  ।
ଜୁବାଇଦା ବାଇ ଜଣେ ସାମାଜିକ ଉଦ୍ୟୋଗୀ, ବିକାଶଶୀଳ ଦେଶ ପାଇଁ ସ୍ୱାସ୍ଥ୍ୟ ଉତ୍ପାଦ କ୍ଷେତ୍ରରେ ବିଶେଷଜ୍ଞ ଏବଂ ଗ୍ରାମିଣ ଫାଉଣ୍ଡେସନର ସଭାପତି ତଥା ସିଇଓ ଅଟନ୍ତି । ତାଙ୍କ କମ୍ପାନୀ ଆୟଜ; ଦାରିଦ୍ରରେ ଜୀବନ ବିତାଉଥିବା ମହିଳା ଏବଂ ବାଳିକାମାନଙ୍କ ପାଇଁ ସ୍ୱାସ୍ଥ୍ୟ ସେବା ଉତ୍ପାଦର ପରିକଳ୍ପନା କରିଥାଏ । ଜୀବନୀ ବାଇ ଭାରତର ଚେନ୍ନାଇରେ ବଢ଼ିଥିଲେ । ସେ ତାଙ୍କ ପରିବାରର ପ୍ରଥମ ବ୍ୟକ୍ତି ଯିଏକି ପରବର୍ତ୍ତୀ ମାଧ୍ୟମିକ ଶିକ୍ଷା ଲାଭ କରିଥିଲେ; ତାଙ୍କର ମହିଳା ସମ୍ପର୍କୀୟମାନେ ସାଧାରଣତଃ ଯୁବାବସ୍ଥାରେ ବିବାହ କରିଥିଲେ । ଶ୍ରୀମତୀ ବାଇ ମଡ୍ୟୁଲାର ଇଞ୍ଜିନିୟରିଂରେ ମାଷ୍ଟର ଡିଗ୍ରୀ ହାସଲ କରିଛନ୍ତି ଏବଂ ମଡ୍ୟୁଲାର ଉତ୍ପାଦର ବିକାଶରେ ବିଶେଷଜ୍ଞତା, ସାମାଜିକ ଓ ସ୍ଥାୟୀ ଉଦ୍ୟୋଗରେ ଏମବିଏ ଡିଗ୍ରୀ ହାସଲ କରିଛନ୍ତି । ବୃତ୍ତି ଅସ୍ୱଚ୍ଛ ଜନ୍ମ ଅବସ୍ଥା ହେତୁ, ବାଇ ତାଙ୍କର ପ୍ରଥମ ସନ୍ତାନ ଜନ୍ମ କରିବା ପରେ ଏକ ସଂକ୍ରମଣରେ ଆକ୍ରାନ୍ତ ହୋଇଥିଲେ ସେଥିପାଇଁ ସେ ବର୍ଷ ବର୍ଷ ଧରି ଯନ୍ତ୍ରଣା ଭୋଗୁଥିଲେ । ଯେଉଁମାନେ ସ୍ୱାସ୍ଥ୍ୟସେବାର ଆବଶ୍ୟକ କରୁଥିଲେ ସେହି ଗ୍ରାମାଞ୍ଚଳର ମହିଳାମାନଙ୍କୁ ସାହାଯ୍ୟ କରିବା ପାଇଁ ସେ ଦୃଢ଼ ନିଷ୍ପତ୍ତି ନେଇଥିଲେ । ବାଇ ୨୦୧୦ ମସିହାରେ ଆୟଜ କମ୍ପାନୀ ପ୍ରତିଷ୍ଠା କରିଥିଲେ, ଯାହାର ଲକ୍ଷ୍ୟ ହେଉଛି, ନିରାପଦ ତଥା ସ୍ୱଚ୍ଛ ପ୍ରସବ ସୁନିଶ୍ଚିତ କରି ନିଜ ପର୍ସରେ ସ୍ୱଚ୍ଛ ଜନ୍ମ କିଟ ମାଧ୍ୟମରେ ଭାରତର ଗରିବ ମହିଳାମାନଙ୍କୁ ସରଳତା, ସମ୍ମାନ ଏବଂ ଉପଲବ୍ଧତା ପ୍ରଦାନ କରାଯିବ । ନଭେମ୍ବର ୨୦୨୨ ମସିହାରେ, ବାଇଙ୍କୁ ଗ୍ରାମୀଣ ଫାଉଣ୍ଡେସନର ସଭାପତି ତଥା ସିଇଓ ଭାବରେ ନିଯୁକ୍ତ କରାଯାଇଥିଲା । ପୁରସ୍କାର ବାଇଙ୍କୁ ୨୦୦୯ ମସିହାରେ ଫେଲୋ, ୨୦୧୦ ୨୦୧୧ ମସିହାରେ ଅଶୋକା ମାତୃ ସ୍ୱାସ୍ଥ୍ୟ ସହକର୍ମୀ ଏବଂ ୨୦୧୨ ମସିହାରେ ଏକ ଇକୋଇଙ୍ଗ ଗ୍ରୀନ ଫେଲୋ ଭାବରେ ନାମିତ କରାଯାଇଥିଲା । ୨୦୧୧ ମସିହାରେ, ପାଇଁ ତାଙ୍କର ଡିଜାଇନ, ଏକ ସ୍ୱଚ୍ଛ ଜନ୍ମ କିଟ, ପୁରସ୍କାରଦ୍ୱାରା ୬୧ଟି ଉତ୍ପାଦ ମଧ୍ୟରୁ ଗୋଟିଏ ଭାବରେ ମନୋନୀତ ହୋଇଥିଲା ଯାହାକି ବିଶ୍ୱରେ ଜୀବନର ଉନ୍ନତି ପାଇଁ ପରିକଳ୍ପିତ ହୋଇଛି ।
କାର୍ତ୍ତିକ ମାସର ପୂର୍ଣ୍ଣିମାକୁ ରାସ ପୂର୍ଣ୍ଣିମା ବୋଲି କୁହାଯାଏ । କିମ୍ବଦନ୍ତୀ କାର୍ତ୍ତିକ ପୂର୍ଣ୍ଣିମାରେ ଗୋପନାରୀମାନଙ୍କ ମେଳରେ ରାଧାକୃଷ୍ଣଙ୍କର ନୃତ୍ୟୋତ୍ସବ ହୋଇଥିଲା । ଶ୍ରୀମଦ ଭାଗବତରେ ଉଲ୍ଲେଖ ଅଛି-  ରାସୋତ୍ସବଃ ସମ୍ପ୍ରବୃତ୍ତୋ ଗୋପୀ ମଣ୍ଡଲ ମଣ୍ଡିତଃ, ଯୋଗେଶ୍ୱରେଣ କୃଷ୍ଣେନ ତାସାଂ ମଧ୍ୟେ ଦ୍ୱୟୋର୍ଦ୍ୱୟୋଃ । ପୂର୍ଣ୍ଣକାମ ଯୋଗେଶ୍ୱର, ରାସେଶ୍ୱର ଶ୍ରୀକୃଷ୍ଣ ଦୁଇଦୁଇଜଣ ଗୋପୀଙ୍କର ମଝିରେ ସ୍ୱୟଂ ଆବିର୍ଭାବ ହୋଇ ସେମାନଙ୍କ ଗଳାରେ ହାତ ଛନ୍ଦି ଦେଲେ । ଏହିଭଳି ଜଣେ ଗୋପୀ ଓ ଜଣେ କୃଷ୍ଣ ସେତେବେଳେ ଏପରି କ୍ରମ ଥିଲା । ନିଜର ପ୍ରାଣ ପ୍ରିୟ ନିଜ ପାଖରେ ଥିବା ସମସ୍ତ ଗୋପୀ ଅନୁଭବ କରିବାରେ ଲାଗିଲେ । ଏହିପରି ହଜାର ହଜାର ଗୋପୀଙ୍କଦ୍ୱାରା ଶୋଭାୟମାନ ଭଗବାନ ଶ୍ରୀକୃଷ୍ଣଙ୍କର ଦିବ୍ୟ ରାସୋତ୍ସବ ଆରମ୍ଭ ହୋଇଥିଲା । ରାସମଣ୍ଡଳରେ ସମସ୍ତ ଗୋପୀ ସେମାନଙ୍କର ପ୍ରିୟତମ ଶ୍ରୀକୃଷ୍ଣଙ୍କ ସହିତ ନୃତ୍ୟ କରିଥିଲେ । ପାଳନ ଭାରତରେ ବୈଷ୍ଣବମାନେ ଏହି ସ୍ମୃତି ଉତ୍ସବକୁ ବହୁତ ଧୁମଧାମରେ ପାଳନ କରିଥାନ୍ତି । କାର୍ତ୍ତିକ ଶୁକ୍ଳ ଏକାଦଶୀ ତିଥୀରୁ ଅାରମ୍ଭ ହେଉଥିବା ଏହି ଉତ୍ସବ ପୂର୍ଣ୍ଣମୀ ଦିନ ଉଦଯାପିତ ହୁଏ । ଭଗବାନ ଶ୍ରୀକୃଷ୍ଣ ରାସେଶ୍ୱରୀ ଶ୍ରୀରାଧାଙ୍କ ସହ ବୃନ୍ଦାବନର କୁଞ୍ଜକାନନରେ ରାସ ରଚନା କରିଥିଲେ । ସେହି ମଧୁର ପ୍ରତିଛବିକୁ ରାସ କୁଞ୍ଜମାନଙ୍କରେ ଉପସ୍ଥାପନା କରାଯାଏ । ରାଧାକୃଷ୍ଣଙ୍କ ଅମୃତ ପ୍ରେମ କଥାକୁ ସଚିତ୍ର ଅାକାରରେ ବିଭିନ୍ନ ରାସ କୁଞ୍ଜରେ ଗାନ କରାଯାଏ । ସ୍ଥାନୀୟ କଳାକାରମାନଙ୍କୁ ନେଇ ନୃତ୍ୟ ଗୀତ ମାଧ୍ୟମରେ ଏହା ପରିବେଷଣ କରାଯାଏ । ଏହି ଅବସରରେ ପ୍ରତ୍ୟେକ ରାସ ମଣ୍ଡପରେ ରାଧାକୃଷ୍ଣଙ୍କ ଚିତ୍ର ସ୍ଥାପନା କରାଯାଇଥାଏ । ପ୍ରତ୍ୟହ ସଂଧ୍ୟରେ ତୁଳସୀ ବନ୍ଦନା, ଅାକାଶ ଦୀପ ପ୍ରତିଷ୍ଠା, ମଙ୍ଗଳ ଅାରତୀ ସହିତ ଭାଗବତର ଦଶମ ସ୍କନ୍ଧର ୩୦ରୁ ୩୪ ଅଧ୍ୟ୍ୟାୟରେ ବର୍ଣ୍ଣିତ ରାସଲୀଳା କଳାକାରମାନଙ୍କଦ୍ୱାରା ଉପସ୍ଥାପନା ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୦ ସେପ୍ଟେମ୍ବର ବର୍ଷର ୨୬୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୪ତମ  । ବର୍ଷ ଶେଷ ହେବା ପାଇଁ ଆଉ ୧୦୨ ଦିନ ବାକି ଅଛି ।
ଉଦୟନାଥ ସାହୁ ଜଣେ ଶିକ୍ଷାବିତ, ଲେଖକ ଏବଂ ଓଡ଼ିଆ ଭାଷା ଗବେଷକ । ଓଡ଼ିଆ ଭାଷା ଶାସ୍ତ୍ରୀୟତା ମାନ୍ୟତା ଲାଭ କରିବାପରେ, ନୂଆଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟଠାରେ ପ୍ରତିଷ୍ଠିତ ହୋଇଥିବା ସାରଳା ଦାସ ଚେୟାରରେ ସେ ପ୍ରଫେସର ଭାବରେ କାର୍ଯ୍ୟରତ । ସେ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟର ଓଡ଼ିଆ ବିଭାଗ ମୁଖ୍ୟ ଓ ଉତ୍କଳ ବିଶ୍ୱବିଦ୍ୟାଳୟରେ ସ୍ନାତକୋତ୍ତର ଓଡ଼ିଆ ବିଭାଗର ମୁଖ୍ୟ ଭାବରେ ମଧ୍ୟ କାର୍ଯ୍ୟ କରିଛନ୍ତି । ପ୍ରାରମ୍ଭିକ ଜୀବନ ଉଦୟନାଥ ସାହୁ ଓଡ଼ିଶାର ନୟାଗଡ଼ ଜିଲ୍ଲାସ୍ଥିତ ରାଜ ରଣପୁରଠାରେ ୧୯୫୬ ଫେବୃଆରୀ ୯ ତାରିଖରେ ଜନ୍ମନେଇଥିଲେ ।
ହାପି ଲକି, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡକ୍ସନଦ୍ୱାରା ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ ସଞ୍ଜୟ ମହାକୁଳ ଏବଂ ଦେବୀଦତ୍ତ ମହାନ୍ତି । ସୁଧାଂଶୁ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ, ଜ୍ୟୋତି ରଞ୍ଜନ ନାୟକ, ଏଲିନା ସାମନ୍ତରାୟ ଏବଂ ସସ୍ମିତା । ସସ୍ମିତା ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ କିଏ ହେବ ମୋ ହିରୋଇନ୍‌ର ୩ୟ ସଂସ୍କରଣରେ ବିଜୟିନୀ ହୋଇଥିଲେ । ମିହିର ଦାସ, ବବି ମିଶ୍ର, ପ୍ରଦ୍ୟୁମ୍ନ ଲେଙ୍କା, ପୃଥ୍ୱୀରାଜ ନାୟକ, ଚୌଧୁରୀ ବିକାଶ ଦାସ, ତ୍ରିଭୁବନ, କାଳିଆ, ସର ଅପା ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ- ହାପି ଜ୍ୟୋତି ରଞ୍ଜନ ନାୟକ- ଲକି ଏଲିନା ସାମନ୍ତରାୟ- କାଜଲ ସସ୍ମିତା ପିୟାଲି ସାହୁ ମିହିର ଦାସ ବବି ମିଶ୍ର ପ୍ରଦ୍ୟୁମ୍ନ ଲେଙ୍କା ପୃଥୀରାଜ ନାୟକ ଚୌଧୁରୀ ବିକାଶ ଦାସ ତ୍ରିଭୁବନ ପଣ୍ଡା କାଳିଆ ସର ଅପା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଦୀପ୍ତିରେଖା ପାଢ଼ୀ, ଲୋପାମୁଦ୍ରା, ହ୍ୟୁମାନ ସାଗର, ବିଶ୍ୱଜିତ ମହାପାତ୍ର, ଶଶାଙ୍କ ଶେଖର, ଆଶୁତୋଷ ମହାନ୍ତି, ଅସୀମା ପଣ୍ଡା, ସତ୍ୟଜିତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ବ୍ୟବସାୟ ଏହି କଥାଚିତ୍ରଟି ୨୦୧୮ର ୨ୟ ଚଳଚ୍ଚିତ୍ର ଭାବରେ ମୁକ୍ତିଲାଭ କରିଥିଲେ ମଧ୍ୟ ଆଶାନୁରୂପ ବ୍ୟବସାୟ କରିନଥିଲା ।
ଜମିର ଆକାର ଜମିର ଆକାର ବା କ୍ଷେତ୍ର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ  ପଚିଶ ଗୁଣ୍ଠ ପରିମିତ ଜମିକୁ ନେଇ ଏକ ମାଣ ଜମି ହେଇଥାଏ । ଶସ୍ୟର ପରିମାଣ ଶସ୍ୟାଦିର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ । ଶସ୍ୟାଦି ମପାଯିବା ପାଇଁ ଗଉଣୀ ବେତ, ଲୁହା, ପିତଳ, କାଠ ଆଦିର ଏକ ଗହୀରିଆ ପାତ୍ରକୁ ବ୍ୟବହାର କରା ଯାଇଥାଏ । ତାକୁ ମଧ୍ୟ ମାଣ କୁହାଯାଏ ।
ଛାଞ୍ଚ: ଇବ ଉପତ୍ୟକା କୋଇଲାଖଣି , ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡା ଜିଲ୍ଲାରେ ମହାନଦୀର ଉପନଦୀ ଇବ ନଦୀର ଉପତ୍ୟକା ଅବଚଳରେ ଥିବା କୋଇଲାଖଣି ସମୂହ । ଇତିହାସ 1900 ମସିହାରେ ବେଙ୍ଗଲ ନାଗପୁର ରେଳବାଇ ତାହାର ଲାଇନ ସଂଯୋଗ ପାଇଁ ଇବ ନଦୀ ଉପରେ ବ୍ରିଜ ନିର୍ମାଣ କରିବା ପାଇଁ ନଦୀ ତଟରେ ଖନନ କଲାବେଳେ ସେଠାରେ ବିପୁଳ ପରିମାଣର କୋଇଲା ଥିବାର ଦେଖାଗଲା । ଏହା ପରେ ଅଧିକ ନିରୀକ୍ଷ୍ୟା କାର୍ଯ୍ୟ କରାଯାଇ 1909 ମସିହାରେ ହିମଗିରି ରାମପୁର କୋଇଲା କମ୍ପାନୀ 2003ଗଠନ କରାଯାଇ ସେହି ବର୍ଷ ରାମପୁରଠାରେ ମୁକ୍ତ କୋଇଲାଖଣି ଆରମ୍ଭ ହେଇଥିଲା । ଏହା ନିକଟରେ ବେସରକାରୀ ଉଦ୍ଯୋଗ ମାନଙ୍କଦ୍ୱାରା ଭୂତଳ କୋଇଲାଖଣି ମାନ ଆରଭ ହେଇଥିଲା । 1973ରେ ଭାରତର ସମସ୍ତ କୋଇଲାଖଣି ଜାତୀୟ କରଣ ହେଲା । ଏଥିପାଇଁ ଏହି କୋଇଲାଖଣି ସମୂହକୁ ପଶ୍ଚିମାଞ୍ଚଳ କୋଇଲାଖଣି ଅଧୀନରେ ରଖାଯାଇଥିଲା । 1986ରେ ଏହା ଦକ୍ଷିଣ ପୂର୍ବ କୋଇଲାଖଣି ଲିମିଟେଡ ଅଧୀନକୁ ଯାଇ ପରେ 1992ରେ ଓଡ଼ିଶାର ଅନନ୍ୟ କୋଇଲା ଖଣିକୁ ନେଇ ଗଠିତ ମହାନଦୀ କୋଇଲାଖଣି ଲିମିଟେଡ ଅଧୀନକୁ ଗଲା । ଇବ ଉପତ୍ୟକାରେ ଥିବା କୋଇଲାଖଣି ଅଞ୍ଚଳରେ 3ଟି ଓପନ କାଷ୍ଟ ସହ ଭୂତଳ ଖଣି ସବୁ ରହିଛି । ଏଠାରେ 2003 ମସିହାରେ 15.51 ମିଲିୟନ ଟନ କୋଇଲା ଉତ୍ତୋଳିତ ହେଇଥିଲା । . କୋଇଲାଖଣି ଅବସ୍ଥିତି ଇବ ଉପତ୍ୟକା କୋଇଲାଖଣିର ଭୌଗୋଳିକ ଅବସ୍ଥିତି 21  41  22  06  83  30  84  08  . ଏହାର ଆୟତନ 1,375 ବର୍ଗକିଲୋମିଟର . ଭୂ- ସମ୍ପଦ ବିଭାଗ ତରଫରୁ ସର୍ଭେ ଅନୁସାରେ ଓଡ଼ିଶାର ତାଳଚେର କୋଇଲା ଖଣିଅଞ୍ଚଳରେ ସମୁଦାୟ 38.65 ବିଲିଅନ ଟନ କୋଇଲା ଗଚ୍ଛିତ ଥିବା ବେଳେ ଇବ ଉପତ୍ୟକାରେ 22.3 ବିଲିଅନ ଟନ ରହିଥିବାର ଜଣା ଯାଏ । ତାଳଚେରରେ ଦେଶର ସର୍ବାଧିକ କୋଇଲା ଥିବା ବେଳେ ଇବ ଉପତ୍ୟକାର ସ୍ଥାନ ତୃତୀୟ । . ଏହି ଅଞ୍ଚଳ ପ୍ରାଚୀନ ଗଣ୍ଡୱାନା ବେସିନର ଏକ ଅଂଶ । ଯାତାୟତ ଓ ପରିବହନ ଏହି ଅଞ୍ଚଳ ଦେଇ ଦକ୍ଷିଣ -ପୂର୍ବ-କେନ୍ଦ୍ର ରେଳବାଇର ଲାଇନ ଯାଇଛି । ବ୍ରଜରାଜନଗର ରେଳ ଷ୍ଟେସନ ଓ ଇବ ଉପତ୍ୟକା ଷ୍ଟେସନଠାରୁ ଏଠାରୁ କୋଇଲା ଅନନ୍ୟ ଅଞ୍ଚଳକୁ ପରିବହନ କରା ଯାଇ ଥାଏ । ଏଠାରେ ଭାରତୀୟ ଜାତୀୟ ରାଜପଥ 200 ମଧ୍ୟ ଯାଇଛି । 200. ଅଧିକ ରେଳ ପରିବହନ ନିମନ୍ତେ ମହାନଦୀ କୋଇଲାଖଣିର ଆର୍ଥିକ ସହଯୋଗିତାଦ୍ୱାରା ଝାରସୁଗୁଡା-ବରପାଲି ରେଳ ଲାଇନ ନିର୍ମାଣ ପାଇଁ ଉଦ୍ୟମ ଚାଲିଛି ।
ବଳରାଜ ଜଣେ ଭାରତୀୟ ଅଭିନୟ ଅଭିନେତା, ଯେଇକି କନ୍ନଡ଼ କଥାଚିତ୍ର ଜଗତରେ ମୁଖ୍ୟତଃ କାମ କରନ୍ତି । ସେ ଆନନ୍ଦ  (୧୯୮୬), ରଥ ସପ୍ତମି  (୧୯୮୬), ଶିବ ମଚ୍ଚିଡ଼ା କନ୍ନପ୍ପା  (୧୯୮୮) ଏବଂ ସାମ୍ୟୁକ୍ତ  (୧୯୮୮) ଆଦିରେ ଅଭିନୟ କରିଛନ୍ତି  ।
ସମଥିଙ୍ଗ୍ ସମଥିଙ୍ଗ୍ ୨, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନୁପ୍ରାସ ମହାନ୍ତି । ଚଳଚ୍ଚିତ୍ରଟିର ସଂଳାପ ଲେଖିଥିଲେ ନିର୍ମଳ ନାୟକ । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାକର ବସନ୍ତ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । ଅଞ୍ଜନା, ଅଶ୍ୱିନୀ ତ୍ରିପାଠୀ, ଗୁଡ୍ଡୁ, ସଲିଲ ମିତ୍ର, ପ୍ରଶାନ୍ତ ମହାପାତ୍ର, ଧିରେନ୍ଦ୍ର ବସ ପ୍ରମୁଖ କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ଅଞ୍ଜନା ଅଶ୍ୱିନୀ ତ୍ରିପାଠୀ ଗୁଡ୍ଡୁ ପ୍ରଶାନ୍ତ ମହାପାତ୍ର ଧିରେନ୍ଦ୍ର ବସ ସିଲିଲ ମିତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ରୋମୀୟ ସମ୍ରାଟ ଅଗଷ୍ଟସ ଖ୍ରୀଷ୍ଟପୂର୍ବ ୬୩ରେ କେନ୍ଦ୍ରୀୟ ଇଟାଲୀ ଅନ୍ତର୍ଗତ ଲାଟିଅମରେ ଜନ୍ମଗ୍ରହଣ କରିଥିଲେ । ତାଙ୍କର ପୁରା ନାମ ଥିଲା ଗାୟସ ଅକ୍ଟାଭିଅସ ଥ୍ରୁନିଅସ । ତାଙ୍କ ପିତା ଗାୟସ ଅକ୍ଟାଭିଅସ ଜୁଲିଅସ ସିଜରଙ୍କ ସମ୍ପର୍କୀୟ ଥିଲେ । ମାସିଡୋନିଆ ଏବଂ ଆତିଆର ସେ ଥିଲେ ଶାସକ । ଥ୍ରୁନିଅସ ମାତ୍ର ୪ବର୍ଷ ବୟସରେ ନିଜର ପିତାଙ୍କୁ ହରାଇବା ପରେ ଜୁଲିଅସ ସିଜର ତାଙ୍କୁ ପୋଷ୍ୟ କରିବା ସହ ନିଜର ଉତ୍ତରାଧିକାରୀ ଘୋଷିତ କରିଥିଲେ । ସିଜରଙ୍କ ମୃତ୍ୟୁ ପରେ ସେ ରୋମର ସମ୍ରାଟ ହୋଇଥିଲେ ଏବଂ ସିନେଟର ଅନୁମୋଦନ କ୍ରମେ ଅଗଷ୍ଟସ ନାମ ଗ୍ରହଣ କରିବା ସହ ସେହି ନାମରେ ସର୍ବତ୍ର ପରିଚିତ ହୋଇଥିଲେ । ଅଗଷ୍ଟସ ଜଣେ ସୁଶାସକ ଓ ପ୍ରବୀଣ ଯୋଦ୍ଧା ଥିଲେ । କେବଳ ଭୋକ ହେଲେ ଖାଉଥିବା ଅଗଷ୍ଟସଙ୍କ ଖାଦ୍ୟ ଅତି ସାଧାରଣ ମୋଟା ରୁଟି, ଛେନା ଓ ସବୁଜ ଫିଗ କୋଳି ଥିଲା । ସେ ମାଛ ଧରିବାକୁ ଭଲ ପାଉଥିଲେ । ସେ କାଳରେ ପ୍ରଚଳିତ ଗ୍ଳାଡ଼ିଏଟର ଲଢ଼େଇ ଓ ଅନ୍ୟ ପାଶବିକ ମନୋରଞ୍ଜନ ତାଙ୍କର ପସନ୍ଦ ନ ଥିଲା । ସେ ସିଜରଙ୍କ ପ୍ରମୁଖ ହତ୍ୟାକାରୀ ବ୍ରୁଟସଙ୍କ କଟା-ମୁଣ୍ଡକୁ ରୋମ ପଠାଇଥିବା ଇତିହାସରୁ ଜଣାପଡ଼େ । ପୁଣି ତାଙ୍କ ନିର୍ଦ୍ଦେଶରେ ସିଜର ଓ କ୍ଳିଓପାଟ୍ରାଙ୍କ ନାବାଳକ ପୁତ୍ର ସିଜରିଆନ ଓ ୩୦୦ ସଂଭ୍ରାନ୍ତଙ୍କୁ ହତ୍ୟା କରାଯାଇଥିଲା । ଏଥିରୁ ସେ ନୃଶଂସ ଥିବା ପ୍ରତିୟମାନ ହୁଏ । ସେ ଅତିମାତ୍ରାରେ ଅନ୍ଧବିଶ୍ୱାସୀ ଥିଲେ ହେଁ ଏକଦା ଭବିଷ୍ୟତବାଣୀ ସମ୍ପର୍କିତ ୨୦୦୦ ପୁସ୍ତକ ପୋଡ଼ିବାକୁ ନିର୍ଦ୍ଦେଶ ଦେଇଥିଲେ । ବିଜୁଳିକୁ ଡରୁଥିବା ଅଗଷ୍ଟସ ଭୟ ଦୂରକରିବା ପାଇଁ ହାତରେ ସିଲ ଚମଡ଼ାର ତାବିଜଟିଏ ବାନ୍ଧିଥିଲେ । ଜଣେ ପଠନପ୍ରିୟ ସୁଲେଖକ ଥିବା ଅଗଷ୍ଟସ ଆତ୍ମଜୀବନୀ ଓ କିଛି କବିତା ରଚନା କରିଥିଲେ । ଭର୍ଜିଲ ଏବଂ ହୋରେସ ତାଙ୍କଦ୍ୱାରା ଅନୁପ୍ରାଣିତ ହୋଇଥିବା ବିଶ୍ୱାସ କରାଯାଏ । ଭର୍ଜିଲଙ୍କ ମହାକାବ୍ୟ ଏନିଡର ବିଷୟବସ୍ତୁ ଅଗଷ୍ଟସଙ୍କର ପରିକଳ୍ପନା ଥିଲା । ଭର୍ଜିଲ ନିଜ ଜୀବନକାଳରେ ଏନିଡର ରଚନା ସମାପ୍ତ କରିପାରିନଥିବାରୁ, ତାହାକୁ ପୋଡ଼ିଦେବା ପାଇଁ ଅଗଷ୍ଟସଙ୍କୁ ଅନୁରୋଧ କରିଥିଲେ । ଅଗଷ୍ଟସ ଭର୍ଜିଲଙ୍କ କଥା ନ ରଖି, ଏନିଡ଼କୁ ଅନ୍ୟମାନଙ୍କଦ୍ୱାରା ଶେଷ କରାଇ ଛାପିଥିଲେ ।
ଶବନମ୍ ଆସ୍ଥାନା ଜଣେ ଭାରତୀୟ ଜନସମ୍ପର୍କ ବିଶେଷଜ୍ଞ, ବକ୍ତା ତଥା ଉଦ୍ୟୋଗୀ ଅଟନ୍ତି । ୨୦୧୨ ମସିହାରେ, ଜନସମ୍ପର୍କ କ୍ଷେତ୍ରରେ ନିଜର ଅବଦାନ ପାଇଁ ତାଙ୍କୁ ଏଚ.କେ. ଦୁଆଙ୍କଦ୍ୱାରା ଫେମ ପୁରସ୍କାର ପ୍ରଦାନ କରାଯାଇଥିଲା । ପ୍ରାଥମିକ ଜୀବନ ଏବଂ ଶିକ୍ଷା ଆସ୍ଥାନା ବୋକାରୋ ଷ୍ଟିଲ ସିଟିରେ ଜନ୍ମଗ୍ରହଣ କରିଥିଲେ । ସେ ୧୯୮୩ ମସିହାରେ ମହିଳା ଶ୍ରୀ ରାମ କଲେଜରୁ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ପରେ ସେ ମାଷ୍ଟର ଅଫ୍ ଆର୍ଟ ଡିଗ୍ରୀ ହାସଲ କରିଥିଲେ ଏବଂ ଜନସମ୍ପର୍କ ଓ ବିଜ୍ଞାପନରେ ପୋଷ୍ଟ ଗ୍ରାଜୁଏଟ୍ ଡିପ୍ଲୋମା ସମାପ୍ତ କରିବାକୁ ସିମ୍ବିୟୋସିସରେ ମଧ୍ୟ ଅଧ୍ୟୟନ କରିଥିଲେ । ସେ ପୁଣେର ସିମ୍ବିୟୋସିସଠାରୁ ମାର୍କେଟିଂ ମ୍ୟାନେଜମେଣ୍ଟରେ ସ୍ନାତକୋତ୍ତର ମଧ୍ୟ ସମାପ୍ତ କରିଥିଲେ । ବୃତ୍ତି ଆସ୍ଥାନା ନ୍ୟାସନାଲ ଡିଫେନ୍ସ ଏକାଡେମୀ, ଖଡକୱାସଲାରେ ୨ ବର୍ଷରୁ ଅଧିକ ସମୟ ଇଂରାଜୀ ଶିକ୍ଷା ଦେଇଥିଲେ । ଏନଡିଏ ଛାଡିବା ପରେ ସେ କିଛି ବେସରକାରୀ କମ୍ପାନୀରେ କାର୍ଯ୍ୟ କରିଥିଲେ ଏବଂ ଅଗ୍ରଣୀ ଖବରକାଗଜ ଓ ପତ୍ରିକା ପାଇଁ ଜଣେ ଫ୍ରିଲାନ୍ସ ସାମ୍ବାଦିକ ତଥା ଲେଖକ ଭାବରେ କାର୍ଯ୍ୟ କରିଥିଲେ । ୨୦୦୫-ବର୍ତ୍ତମାନ ୨୦୦୫ ମସିହାରେ, ଆସ୍ଥାନା ସଶକ୍ତିକରଣ ସମାଧାନ ପ୍ରତିଷ୍ଠା କରିଥିଲେ । ମେ ୨୦୧୭ ମସିହାରେ, ତାଙ୍କ ପୁସ୍ତକ  "ରୋମାନ୍ସ ୟୋର କ୍ୟାରିଅର"  ଲୀଳା ପୁନୱାଲାଙ୍କଦ୍ୱାରା ଉନ୍ମୋଚିତ ହୋଇଥିଲା । ଏହି ପୁସ୍ତକଟି କର୍ପୋରେଟ୍ ଦୁନିଆରେ କାର୍ଯ୍ୟରତ ଥିବା ଡିଏନ୍ଏ ନ୍ୟୁଜ୍, ହିନ୍ଦୁସ୍ତାନ ଟାଇମ୍ସ, ଏଜୁକେସନ୍ ଟାଇମ୍ସ ଏବଂ ଅନ୍ୟାନ୍ୟ ପ୍ରମୁଖ ଗଣମାଧ୍ୟମଦ୍ୱାରା ପ୍ରକାଶିତ ହୋଇଥିଲା । ଜୁନ ୨୦୨୦ ମସିହା ସୁଦ୍ଧା, ସେ ଥ୍ରାଇଭ୍ ଗ୍ଲୋବାଲ୍ ପ୍ଲାଟଫର୍ମରେ ମଧ୍ୟ ଲେଖିଛନ୍ତି । ପ୍ରଶଂସା ୨୦୧୨ ମସିହାରେ ଜନସମ୍ପର୍କ ଶିଳ୍ପରେ ନିଜର ଅବଦାନ ପାଇଁ ସେ ପିଆରସିଆଇ  ରୁ ମୁମ୍ବାଇରେ ହଲ୍ ଅଫ୍ ଫେମ୍ ପୁରସ୍କାର ଗ୍ରହଣ କରିଥିଲେ । ୨୦୧୨ ମସିହାରେ ସାନ ଫ୍ରାନ୍ସିସ୍କୋରେ  " 2012"  ଜାତୀୟ ସମ୍ମିଳନୀରେ ଆସ୍ଥାନା ନିମନ୍ତ୍ରିତ ହୋଇଥିବା ପ୍ରଥମ ଭାରତୀୟ ଅଟନ୍ତି । ଜାନୁଆରୀ ୨୦୧୮ ମସିହାରେ ସେ ଟାଇମ୍ସ ଗ୍ରୁପଠାରୁ ଗ୍ଲୋବାଲ୍ ପିଆର ପାଇଁ ଟାଇମ୍ସ ପାୱାର ୱୋମ୍ୟାନ ୨୦୧୭ ପୁରସ୍କାର ଗ୍ରହଣ କରିଥିଲେ । ସେପ୍ଟେମ୍ବର ୨୦୧୮ ମସିହାରେରେ, ସେ ଟାଇମ୍ସ ଅଫ୍ ଇଣ୍ଡିଆ ଗ୍ରୁପରୁ ଟାଇମ୍ସ ପାୱାର ୱୋମ୍ୟାନ ୨୦୧୮ ପୁରସ୍କାର ଗ୍ରହଣ କରିଥିଲେ । ପରବର୍ତ୍ତୀ ମାସରେ, ଅସ୍ଥାନା ଲଣ୍ଡନର ହାଉସ ଅଫ କମନ୍ସରେ ମହାତ୍ମା ଗାନ୍ଧୀ ସମ୍ମାନ ପୁରସ୍କାର ଏବଂ ୨୦୧୮ ପୁଣେ ଶ୍ରେଷ୍ଠ ବ୍ରାଣ୍ଡ ପୁରସ୍କାର ଗ୍ରହଣ କରିଥିଲେ । ଏପ୍ରିଲ ୨୦୧୯ ମସିହାରେ, ଆସ୍ଥାନାଙ୍କୁ ଜାତୀୟ ଆମେରିକୀୟ ବିଶ୍ୱବିଦ୍ୟାଳୟଦ୍ୱାରା ସମ୍ମାନଜନକ ଡକ୍ଟରେଟ ପ୍ରଦାନ କରାଯାଇଥିଲା ।